cyanic-selkie/wikianc huggingface dataset:
കലേവല
ഉള്ളടക്കം
പ്രപഞ്ചത്തിന്റെ ഉത്പത്തിയെക്കുറിച്ചും പ്രാകൃതിക പ്രതിഭാസങ്ങളെക്കുറിച്ചുമുള്ള കവിതകളാണ് ഇവയിൽ ഏറ്റവും പഴക്കമുള്ളവയായി കണക്കാക്കപ്പെടുന്നത്. പ്രകൃത്യാരാധനാ സങ്കല്പങ്ങൾ, മന്ത്രവാദം, കടൽക്കൊള്ളക്കാരുടെയും മറ്റും സാഹസികകഥകൾ, ക്രിസ്തുമതത്തിന്റെ ആവിർഭാവം, ചരിത്രസംഭവങ്ങളെക്കുറിച്ചുള്ള നാടോടി ആഖ്യാനങ്ങൾ തുടങ്ങി ഓരോ കാലഘട്ടത്തിന്റെയും പ്രത്യേകതകൾ സൂചിപ്പിക്കുന്ന നിരവധി കവിതകൾ കലേവലയിലുണ്ട്. ലോൺറോട്ട് ഇവയെ ആഖ്യാനരൂപത്തിൽ സംവിധാനം ചെയ്തതോടൊപ്പം ഉദ്ദേശം 600 ഓളം വരികൾ സ്വന്തമായി എഴുതിച്ചേർത്തിട്ടുമുണ്ട്. പല കഥാപാത്രങ്ങളുടെയും സവിശേഷതകൾ സമന്വയിപ്പിച്ച് ഒരു നായകനിലേക്ക് സന്നിവേശിപ്പിക്കുവാനും അദ്ദേഹം ശ്രദ്ധിച്ചിരിക്കുന്നു. നായകനായ വൈയ് നാമൊയ് നന്റെ ജനനം, പ്രപഞ്ചസൃഷ്ടി തുടങ്ങിയവയെക്കുറിച്ചുള്ള വിവരണത്തോടുകൂടിയാണ് കലേവല ആരംഭിക്കുന്നത്. കലേവല (കവിഭാവനയിലെ ഫിൻലൻഡ്)യിലെയും പൊഹ് ജൊല ("വടക്കുള്ള ദേശം')യിലെയും ജനസമൂഹങ്ങൾ തമ്മിലുള്ള ബന്ധമാണ് പിന്നീട് കേന്ദ്രവിഷയമാകുന്നത്. പൊഹ് ജൊലയിലെ ഭരണകർത്താവ് രൂപം മാറാൻ കഴിവുള്ള ലോഹി എന്ന സ്ത്രീയാണ്. അപൂർവ സിദ്ധികളുള്ള ഗായകനും കാന്റീൻ (ഫിന്നിഷ് സംഗീതോപകരണം) വാദകനുമായ വൈയ് നാമൊയ്ൻ ആണ് കലേവലയിലെ രാജാവ്. വിദഗ്ദ്ധ ലോഹപ്പണിക്കാരനായ ഇൽമറിനെൻ, സാഹസികയോദ്ധാവായ ലെമ്മിൻകൈയ് നിൻ തുടങ്ങിയവരാണ് മറ്റ് പ്രധാന കഥാപാത്രങ്ങൾ. വൈയ് നാമൊയ്ൻ, ഇൽമറിനെൻ, ലെമ്മിൻകെയ്നിൻ എന്നിവർ വധുവിനായി നടത്തുന്ന അന്വേഷണങ്ങൾ അവരെ പൊഹ് ജോലൻ ജനതയുമായി നിരന്തര പോരാട്ടത്തിലേക്കു നയിക്കുന്നു. കൃതിയുടെ അന്ത്യത്തിൽ വൈയ് നാമൊയ്ൻ തന്റെ അധികാരങ്ങൾ ഒരു കന്യകാപുത്രന് കൈമാറിയ ശേഷം ഫിൻലൻഡ് വിടുന്നു. ക്രിസ്തുമതത്തിന്റെ ആവിർഭാവത്തെയായിരിക്കാം ഇത് സൂചിപ്പിക്കുന്നത്. തന്റെ സംഗീതം ഫിന്നിഷ് ജനതയ്ക്ക് ക് സംഭാവന ചെയ്തുകൊണ്ടാണ് വൈയ്നാമൊയ് നൻ വിരമിക്കുന്നത്. ഫിൻലൻഡിന്റെ എല്ലാ കലകളിലും കലേവലയുടെ സ്വാധീനം ദൃശ്യമാണ്. സാഹിത്യത്തിലും നിരവധി കൃതികൾക്ക് ഈ ഇതിഹാസകാവ്യം പ്രചോദനമായിട്ടുണ്ട്. കലേവലയിലെ വൃത്തവും ഛന്ദസ്സം വികസിച്ച് ആധുനിക കവിതയുടെ വൈവിധ്യമാർന്ന ഭാഷയ്ക്ക് അടിത്തറ പാകി. മലയാളവും തമിഴും ഉൾപ്പെടെ മുപ്പതിലേറെ ഭാഷകളിലേക്ക് കലേവല തർജമ ചെയ്യപ്പെട്ടിട്ടുണ്ട്.
അവലംബം
വർഗ്ഗം:ഫിന്നിഷ് സാഹിത്യം വർഗ്ഗം:നാടോടി സംസ്കാരം
ബോയ് വിത് എ ഡോഗ്
1655-1660 നും ഇടയിൽ ബാർട്ടലോം എസ്റ്റെബാൻ മുറില്ലോ വരച്ച ക്യാൻവാസ് പെയിന്റിംഗാണ് ബോയ് വിത്ത് എ ഡോഗ്. ഇപ്പോൾ ഈ ചിത്രം സെന്റ് പീറ്റേഴ്‌സ്ബർഗിലെ ഹെർമിറ്റേജ് മ്യൂസിയത്തിൽ സൂക്ഷിച്ചിരിക്കുന്നു. 1772-ൽ ഈ ചിത്രം കോംടെ ഡി ചോയ്‌സൽ ശേഖരത്തിൽ നിന്നാണ് മ്യൂസിയം സ്വന്തമാക്കിയത്.
ഒരു നായയുമായി കളിക്കുന്ന, വികൃതിയും ജീർണ്ണവസ്ത്രധാരിയും സന്തോഷവാനും ആയ ഒരു ആൺകുട്ടിയെയാണ് പെയിന്റിംഗ് പ്രതിനിധീകരിക്കുന്നത്. മുറില്ലോയുടെ പല ചിത്രങ്ങളുടെയും തീമാറ്റിക് മാതൃകയാണിത്.
തൈമേലേസീ
സപുഷ്പികളിൽപ്പെടുന്ന ഒരു സസ്യകുടുംബമാണ് തൈമേലേസീ (Thymelaeaceae). ഈ സസ്യകുടുംബത്തിൽ 52 ജീനസ്സുകളിലായി ഏകദേശം 2000 സ്പീഷിസുകൾ ഉൾപ്പെടുന്നു. മാൽവേൽസ് നിരയിൽ പെടുന്ന ഈ സസ്യകുടുംബത്തിൽ കുറ്റിച്ചെടികളും ചെറുമരങ്ങളും വൃക്ഷങ്ങളും, വള്ളികളും ഉൾപ്പെടുന്നു. ഈ സസ്യകുടുംബത്തെ സാധാരണയായി ഭൂമിയുടെ തെക്കേഅർദ്ധഗോളത്തിലാണ് കൂടുതലായും കണ്ടുവരുന്നത്.
ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് പട്‌ന
ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് പട്‌ന (എയിംസ് പട്‌ന), മുമ്പ് ജയ പ്രകാശ് നാരായണൻ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് (JPNAIIMS) എന്ന പേരിൽ അറിയപ്പെട്ടിരുന്ന ഒരു മെഡിക്കൽ കോളേജും മെഡിക്കൽ റിസർച്ച് പബ്ലിക് ഇൻസ്റ്റിറ്റ്യൂട്ടും ആണ്. ബീഹാർ സംസ്ഥാനത്തെ പട്നയിലെ ഫുൾവാരി ഷെരീഫിൽ സ്ഥിതിചെയ്യുന്ന ഇത് ഇന്ത്യയിലെ ദേശീയ പ്രാധാന്യമുള്ള സ്ഥാപനങ്ങളിൽ ഒന്നാണ്. പട്ന ഹൈക്കോടതിയുടെ നിരവധി നിരീക്ഷണങ്ങൾക്ക് ശേഷം 2012 സെപ്റ്റംബർ 25 ന് ഇതിന്റെ പ്രവർത്തനം ആരംഭിച്ചു. ആരോഗ്യ-കുടുംബക്ഷേമ മന്ത്രാലയത്തിന് കീഴിൽ ഈ സ്ഥാപനം സ്വയംഭരണാധികാരത്തോടെ പ്രവർത്തിക്കുന്നു. വൈസ് പ്രസിഡന്റായിരിക്കെ 2004 ജനുവരി 3 ന് ഭൈറോൺ സിംഗ് ശെഖാവത്താണ് അതിന്റെ തറക്കല്ല് സ്ഥാപിച്ചത്. 2018 ൽ ഇത് പൂർണ്ണമായും പ്രവർത്തനസജ്ജമായി.
തൈമേലേസീ
പുറത്തേക്കുള്ള കണ്ണികൾ
വർഗ്ഗം:സസ്യകുടുംബങ്ങൾ
ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് പട്‌ന
ചരിത്രം
2012 സെപ്റ്റംബർ മുതൽ ആറ് എയിംസ് സ്ഥാപനങ്ങളെ പ്രവർത്തനക്ഷമമാക്കാൻ അനുവദിച്ചുകൊണ്ടുള്ള ഒരു ഓർഡിനൻസിലൂടെയാണ് എയിംസ് പട്നയുടെ ഔദ്യോഗിക പദവി സജ്ജീകരിക്കപ്പെട്ടത്. 2012 ആഗസ്റ്റ് മാസത്തിൽ ലോക്സഭയിലും, സെപ്റ്റംബറിൽ രാജ്യസഭയിലും പാസാക്കിയ അഖിലേന്ത്യാ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് (ഭേദഗതി) ബില്ലിന് പകരമായിട്ടുള്ളതായിരുന്നു ഈ ഓർഡിനൻസ്.
ഇൻഡോർ ഷൂട്ടിംഗ് റേഞ്ച്, കൊല്ലം
കേരള സംസ്ഥാനത്തെ ഏറ്റവും വലിയ ഓട്ടോമേറ്റഡ് എസി ഇൻഡോർ ഷൂട്ടിംഗ് റേഞ്ചാണ് കൊല്ലത്ത് രാമൻകുളങ്ങരയിലുള്ള ഇൻഡോർ ഷൂട്ടിംഗ് റേഞ്ച് .കൊല്ലം ഡിസ്ട്രിക്റ്റ് റൈഫിൾ അസോസിയേഷന്റെ (കെ‌ഡി‌ആർ‌എ) ഉടമസ്ഥതയിലുള്ളതാണ് ഈ റേഞ്ച്. കൊല്ലം മേയർ വി. രാജേന്ദ്രബാബു 2017 ജൂലൈ 29 ന് ഇത് ഉദ്ഘാടനം ചെയ്തു. കൊല്ലം ജില്ലയിൽ നിന്നുള്ള ആയിരം വിദ്യാർത്ഥികൾക്ക് ദേശീയ ഗെയിംസിന് യോഗ്യത നേടുന്നതിനായി ഒരു നിശ്ചിത സമയത്തിനുള്ളിൽ പരിശീലനം നൽകുന്നതിന് ഷൂട്ടിംഗ് റേഞ്ച് നിർമ്മിച്ചത്. ₹ 10,000 രൂപയാണ് വാർഷിക പരിശീലന ഫീസ്.
സൌകര്യങ്ങൾ
ഇവിടെയുള്ള പ്രധാന സൗകര്യങ്ങൾ താഴെപ്പറയുന്നവയാണ്
അവലംബം
വർഗ്ഗം:കേരളത്തിലെ ഇൻഡോർ സ്റ്റേഡിയങ്ങൾ
ഡാൻ വോൾമാൻ
ഇസ്രയേലി സിനിമാ സംവിധായകനാണ് ഡാൻ വോൾമാൻ. ഇസ്രയേലി സിനിമകളുടെ രാജകുമാരൻ എന്നാണ് അദ്ദേഹം അറിയപ്പെടുന്നത്. 2018 ലെ ഗോവ ചലച്ചിത്രമേളയിൽ സമഗ്ര സംഭാവനക്കുള്ള പുരസ്‌കാരം ലഭിച്ചിട്ടുണ്ട്. ഇസ്രയേലി സംസ്‌കാരത്തെ തന്റെ സിനിമകളിലൂടെ ലോകത്തിന് മുന്നിൽ അവതരിപ്പിച്ചു. മനുഷ്യ മനസ്സുകളുടെ സങ്കീർണതയാണ് അദ്ദേഹത്തിന്റെ സിനിമകളിലെ പ്രധാന വിഷയം. നിരവധി പുരസ്‌കാരങ്ങളും ബഹുമതികളും ലഭിച്ചിട്ടുണ്ട്.
അധിക വായനക്ക്
Zertal, Edith: Dan Wolman - Film-Maker, in: Ariel 44 (1977) pp 88–102
പുറം കണ്ണികൾ
വർഗ്ഗം:ഇറ്റാലിയൻ ചലച്ചിത്ര സം‌വിധായകർ
ബ്രഹ്മസ്വം മഠം
തൃശ്ശൂർ നഗരത്തിൽ ശങ്കരാചാര്യർ സ്ഥാപിച്ചതെന്നു വിശ്വസിയ്ക്കപ്പെടുന്ന മൂന്നു മഠങ്ങളുണ്ട്. തെക്കേമഠം, നടുവിൽമഠം, വടക്കേമഠം എന്നു വിളിയ്ക്കപ്പെടുന്ന ഇവയിൽ വടക്കേമഠം, ബ്രഹ്മസ്വം മഠം എന്നും അറിയപ്പെടുന്നു. കേരളത്തിലെ (മലബാറിലെ) ഋഗ്വേദികളിലെ തൃശ്ശൂർ യോഗത്തിന്റെ ആസ്ഥാനവുമാണ് ഈ മഠം. ഈ യോഗക്കാർ വേദത്തിൽ ഉപരിപഠനം നടത്തിയിരുന്നത് ഇവിടെ വച്ചായിരുന്നു. ഇന്നും  വടക്കേമഠം ബ്രഹ്മസ്വം വേദിക് റിസർച്ച് സെന്റർ ഈ മഠത്തിൽ നടന്നു വരുന്നുണ്ട്.
അവലംബം
വർഗ്ഗം:തൃശ്ശൂരിന്റെ ചരിത്രം
ജോർജ് ഡോളൊൻഡ്
ജോർജ് ഡോളൊൻഡ് ബ്രിട്ടീഷ് ഒപ്റ്റീഷ്യനായിരുന്നു. 1774 ജനുവരി 25-ന് ലണ്ടനിൽ ജനിച്ചു.
വാനനിരീക്ഷണ ഉപകരണനിർമാതാവ്
കുടുംബ പാരമ്പര്യമനുസരിച്ച് ഗണിത സംബന്ധിയായ ഉപകരണങ്ങളുടെ നിർമ്മാണത്തിൽ വ്യാപൃതനായി. വാനനിരീക്ഷണം, നാവിഗേഷൻ തുടങ്ങിയ മേഖലകളിൽ ഉപയോഗിച്ചിരുന്ന വ്യത്യസ്ത മാപന സംവിധാനങ്ങളുടെ പ്രവർത്തനക്ഷമത മെച്ചപ്പെടുത്താനുള്ള രീതികൾ ഇദ്ദേഹം ആവിഷ്കരിച്ചു. ഇംഗ്ലീഷ് വാന നിരീക്ഷകനായ വില്യം റുത്തർ ഡാവ്സ് (William Ruther Dawes) ഭൂമിക്കടുത്തുള്ള ദ്വന്ദ്വ താരകങ്ങളുടെ നിരീക്ഷണത്തിനായി പ്രയോജനപ്പെടുത്തിയത് 1821-ൽ ഡോളൊൻഡ് രൂപപ്പെടുത്തിയ മൈക്രോമീറ്റർ സംവിധാനത്തെയാണ്. അന്തരീക്ഷ മർദം, ബാഷ്പീകരണം, വൈദ്യുത പ്രതിഭാസങ്ങൾ, വായു പ്രവാഹ ദിശ, വേഗത എന്നിവയെ സംബന്ധിച്ച വിവരങ്ങൾ മാപനം ചെയ്ത് പേപ്പർ ടേപ്പിൽ പകർത്തുന്ന ഉപകരണമായ അന്തരീക്ഷ ആലേഖകത്തിന്റെ (atmospheric recorder) കണ്ടുപിടിത്തം ശ്രദ്ധേയമാണ്. 1830-കളിൽ തിരുവനന്തപുരത്ത് വാനനിരീക്ഷണകേന്ദ്രം സ്ഥാപിതമായപ്പോൾ ഡോളൊൻഡ് നിർമിച്ചു നൽകിയ ടെലിസ്കോപ്പുകളാണ് ഉപയോഗിച്ചത്. ഇതിനായി ഒബ്സർവേറ്ററിയുടെ ആദ്യത്തെ ഡയറക്ടർ ജോൺ കാൽഡിക്കോട്ടിനെ അന്നത്തെ മഹാരാജാവായ സ്വാതിതിരുനാൾ ലണ്ടനിലേക്ക് അയയ്ക്കുകയുണ്ടായി. ഒബ്സർവേറ്ററിയിൽ ഇന്നും പ്രവർത്തനക്ഷമമായിരിക്കുന്ന ടെലിസ്കോപ്പുകളിൽ ഡോളൊൻഡ് എന്ന ആലേഖനം കാണാം. 1851-ൽ നടന്ന ഗ്രേറ്റ് എക്സിബിഷനിൽ കൌൺസിൽ മെഡൽ ഡോളൊൻഡിനു ലഭിച്ചു. ഇദ്ദേഹം 1852 മേയ് 13-ന് ലണ്ടനിൽ അന്തരിച്ചു.
അവലംബം
വർഗ്ഗം:1774-ൽ ജനിച്ചവർ വർഗ്ഗം: 1852-ൽ മരിച്ചവർ വർഗ്ഗം:ജനുവരി 25-ന് ജനിച്ചവർ വർഗ്ഗം:മേയ് 13-ന് മരിച്ചവർ
വർഗ്ഗം:ബ്രിട്ടീഷ് ഒപ്റ്റീഷ്യന്മാർ
ഡി.സുബ്ബറാവു
ഭാരത റിസർവ്വ് ബാങ്കിന്റെ ഇരുപത്തിരണ്ടാമതു ഗവർണറും, സാമ്പത്തികവിദഗ്ദ്ധനുമായ ദുവ്വൂരി സുബ്ബറാവു. ആന്ധ്രാപ്രദേശിലെ ഗോദാവരി ജില്ലയിൽപ്പെട്ട വിജയവാഡയിൽ 1949 ഓഗസ്റ്റ് 11 നു ജനിച്ചു. സൈനിക സ്ക്കൂളിലെ പഠനത്തിനു ശേഷം ഖരഗ്പൂർ ഐ.ഐ.ടി യിൽ നിന്നു സ്വർണ്ണമെഡലോടെ ഊർജ്ജതന്ത്രത്തിൽ ബിരുദവും, തുടർന്നു കാൺപൂർ ഐ.ഐ.ടി യിൽ നിന്നും ബിരുദാനന്തര ബിരുദവും നേടി. . 1972 ൽ സിവിൽ സർവ്വീസിൽ പ്രവേശിച്ച സുബ്ബറാവു ആന്ധ്രാകേഡറിൽ ഔദ്യോഗികസേവനം ആരംഭിച്ചു. അമേരിയ്ക്കയിലെ ഒഹായോ സർവ്വകലാശാല, മസ്സാചുസെറ്റ്സ് ഇൻസ്റ്റിറ്റ്യുട്ട് ഓഫ് ടെക്നോളജി (MIT)എന്നീ സ്ഥാപനങ്ങളിൽ നിന്നും അദ്ധ്യയനം പൂർത്തിയാക്കിയ സുബ്ബറാവുവിനു ആന്ധ്രാ സർവ്വകലാശാലയിൽ നിന്നും ധനതത്വശാസ്ത്രത്തിൽ ഡോക്ടറേറ്റും ലഭിച്ചിട്ടുണ്ട്.
ഭാരതീയ റിസർവ്വ് ബാങ്കിൽ 2008 സെപ്റ്റംബർ 5 മുതൽ സെപ്റ്റംബർ 2013 വരെഗവർണ്ണറായി സേവനം അനുഷ്ഠിച്ചു. ബാങ്കിങ് മേഖലയിലെ പരിഷ്കാരങ്ങളും,സാമ്പത്തികരംഗത്തെ റിസർവ്വ് ബാങ്കിന്റെ നിർണ്ണായക ഇടപെടലുകളും സുബ്ബറാവുവിനെ ശ്രദ്ധേയനാക്കിയിട്ടുണ്ട്.1972 ആന്ധ്രാപ്രദേശ് കെഡർ ഐ എ എസ് കാരനായ അദ്ദേഹം നിണ്ട 35 ഔദ്യോഗിക ജീവിതതിനുശേഷം 2007 ധനകാര്യസെക്രട്ടറി ആയി.1992 മുതൽ 2004 വരെ ലോക ബാങ്ക് സാമ്പത്തിക ഉപദേഷ്ടാവായി പ്രവർത്തിച്ചു. ആഗോള സാമ്പത്തിക പ്രതിസന്ധി ഇന്ത്യൻ ബാങ്കിംഗ് മേഖലയെ കാരൃമായി ബാധികത്തിരികാൻ പ്രധന കാരണം റിസർവ്വ് ബാങ്ക് നടപടികൾ ആയിരുന്നു. .
അവലംബം
വർഗ്ഗം:റിസർവ് ബാങ്ക് ഗവർണർമാർ വർഗ്ഗം:1949-ൽ ജനിച്ചവർ
കാട്ടയമോദകം
കൃമിയെ നശിപ്പിക്കാനുള്ള ഔഷദമായി പലരാജ്യങ്ങളിലും ഉപയോഗിക്കുന്ന ചെടിയാണ് കാട്ടയമോദകം. ശാസ്ത്രീയ നാമം: ഡിസ്ഫാനിയ അംബ്രോസിയോഡെ Dysphania ambrosioides, പണ്ടറിയപ്പെട്ടിരുന്നത് Chenopodium ambrosioides എന്നാണ്. ഇംഗ്ല്ലിഷിൽ  വേംസീഡ് ( wormseed), എന്നും യേശുമരം ( Jesuit's tea) എന്നും മെക്സിക്കാന മരം ( Mexican-tea) എന്നും അറിയപ്പെടുന്നു.
മായൻ സംസ്കൃതിയിൽ ഇതിന്റെ ഗുണങ്ങൾ തിരിച്ചറിഞ്ഞ് വേം സീഡ് എന്ന പേരിൽ ഉപയോഗിക്കപ്പെട്ടുവന്നു,. ഇതിന്റെ ഇലകൾ ഉപയോഗിച്ചുണ്ടാക്കുന്ന ചായക്ക് ശരീരം ശുദ്ധിവരുത്താനുള്ള കഴിവുണ്ടെന്നു പണ്ടുമുതൽകേ കരുതിപ്പോന്നിരുന്നു. 1895- ൽ ഒരു ജർമൻ ഔഷധകാരൻ ചെനോപോഡിയം എന്ന എണ്ണ ഇതിൽ നിന്ന് വേർതിരിച്ചെടുത്തതിനുശേഷം കൃമിയെ നശിപ്പിക്കാനുള്ള ഔധധമായി ശാസ്ത്രീയമായി ഇതിനെ ഉപയോഗിച്ചു വരുന്നു.
മറ്റു ഭാഷകളിൽ
പായ്കു payqu (paico), എപസോട്ടെ epazote, ഹെർബാ സാന്റി മാരീ herba sancti Mariæ എന്നും മെക്സികോയിൽ ഇതിനെ വിളിക്കുന്നു. ജറുസലേം ഓക്ക് എന്നും ഇതിനു പേരുണ്ട്. ഹിന്ദിയിൽ ചീൽ കി ഭാജി എന്നും സംസ്കൃതത്തിൽ ഗൗഡവാസ്തുക എന്നും ഗുജറാത്തിയിൽ വെറും 'ചീൽ' എന്നും അറിയപ്പെടുന്നു.
വിതരണം
മധ്യ-തെക്കൻ അമേരിക്ക, മെക്സിക്കോ, വെസ്റ്റ് ഇന്ഡീസ് എന്നിവടങ്ങളിലും ഇന്ത്യയിലും ഇവ നന്നായി വളരുന്നു. കാശ്മീർ, സിക്കിം, ബംഗാൾ, ബീഹാർ, ഡക്കാൻ പീഠഭൂമി, കോയമ്പത്തൂർ എന്നിവിടങ്ങളിൽ ഇവ വളരുന്നുണ്ട്.
വിവരണം
ഒന്നര മീറ്റർ പൊക്കം വരുന്ന ചെടികൾ നേര മുകളിലേക്ക് നീളത്തിൽ വളരുന്നു. അനേകം ശാഖകൾ കാണപ്പെടുന്നൗഎടിയ് ചെടിക്ക് പൊതുവെ ഒരു സുഗന്ധമുണ്ട്. തണ്ടിലുടനീളം നനുത്ത രോമങ്ങൾ നിറഞ്ഞു നിൽകും. ഇലകളിൽ എണ്ണയുണ്ട്. 4-8 സെ.മീ നീളമുള്ള ഇലകൾക്ക് 2.5 സെ.മീ ഓളം വീതിയുണ്ട്.
രാസഘടകങ്ങൾ
ചെടിയിൽ ആവിയാകുന്നതരം എണ്ണ അടങ്ങിയിരിക്കുന്നു. ഈ എണ്ണയിൽ പിനോകാർപിയോൾ -എ- പെനിൻ, അസ്കാരിഡോൾ, സൈലീൻ ഐസോമറുകൾ, പാരാസൈമിൻ, ആൽകോഹോളുകൾ, കാർബോക്സിലിക് അമ്ലങ്ങൾ എന്നിവ അടങ്ങിയിരിക്കുന്നു. ചെടിയുടെ ഇലയിലും തടിയിലും ട്രൈറ്റെർപിൻ ഗ്ലൈകോസൈഡ്സ് അടങ്ങിയിരിക്കുന്നു. ഇലകളിൽ വിറ്റാമിൻ സി യും മഗ്നീഷ്യമ്മ് ഫോസ്ഫേറ്റും കാണപ്പെടുന്നു.
ഭക്ഷണം
കാട്ടയമോദകം വ്യാപകമായി ഭക്ഷണത്തിൽ ഉൾപ്പെടുത്തിവരുന്നു. അതിന്റെ രൂക്ഷമായ ഗന്ധമാണിതിനു കാരണം. ടർപന്റൈൻ സമാനമായ ഗന്ധം ഇഷ്ടപ്പെടുന്ന വിദേശീയരാണിതു ഭക്ഷണത്തിൽ ഉൾപ്പെടുത്തുന്നത്
ഔഷധം
പുരാതനമായി തന്നെ കാട്ടയമോദകം വിരയെ നശിപ്പിക്കാനായി ഇന്ത്യയിൽ ഔഷദമെന്ന രീതിയിൽ ഉപയോഗിക്കപ്പെട്ടുവന്നു. 1900 കളിൽ ചീനോപോഡീയം എന്ന പേരിൽ വിദേശരാജ്യങ്ങളിൽ വ്യാപകമായി. അമേരിക്കയിലെ ബാൾട്ടിമോർ എന്ന സ്ഥലത്ത് ഇതിന്റെ എണ്ണ സംസ്കരണശാല നിലനിന്നിരുന്നതിനാൽ ഇതിനെ ബാൾട്ടിമോർ എണ്ണ എന്നുവിളിച്ചു പോന്നു. ചീനോപോഡിയം എണ്ണക്ക് വിഷാംശം ഉണ്ടായിരുന്നതിനാൽ പിന്നീട് ഇതിന്റെ ഉപയോഗം കുറഞ്ഞുവന്നു. നിരവധി രാജ്യങ്ങളിൽ എന്നിരുന്നാലും ഇത് ഉപയോഗത്തിലുണ്ട്. . ഹോണ്ടുറാസിൽ ഇത് സമൂലം അരച്ച് കുടിക്കുന്നു. ലാറ്റിൻ അമേരിക്കയിൽ വളർത്തു മൃഗങ്ങളിലെ വിരശല്യം ഒഴിവാക്കാൻ ഇന്നും ഉപയോഗിക്കുന്നുണ്ട്.
'വായുക്ഷോഭം ഒഴിവാക്കാൻ കഴിവുണ്ട് എന്ന് പറയപ്പെടുന്ന കാട്ടയമോദകം, ശ്ത്രീകളിലെ ആർത്തവക്രമക്കേടുകൾക്കും ഉപയോഗിക്കുന്നു. ,
വിഷാംശം
എണ്ണയിൽ അടങ്ങിയിരിക്കുന്ന് അസ്കാരിയോൾ കാരണമാണ് ചിനോപോഡിയം അധികം കഴിക്കുന്നതു മൂലമുള്ള പാർശ്വഫലങ്ങൾ പ്രധാനമായും ഉണ്ടാവുന്നതെന്നു കരുതുന്നു. പണ്ടുകാലങ്ങളിൽ നിരവധി മരണങ്ങൾക്ക് കാട്ടയമോദകം കാരണമായിട്ടുൺറ്റ്. പ്രധാന പാർശ്വഫലങ്ഗ്നൾ വററുവേദന, ഛർദ്ദി, വയറിളക്കം എന്നിവയാണ്. .
കാർഷികവശ്യങ്ങൾ
ടർപീൻ സംയുക്തങ്ങൾ അടഗ്ങ്നിയിരിക്കുന്നതിനാൽ ശക്തമായതും പ്രകൃതീദത്തവുമായ കീടനാശിനിയായി ഈ ചെടിയെ ഉപയോഗിക്കുന്നുൺറ്റ്. അടുത്തുള്ള ചെടികളിൽ കീടബാധ ഒഴിവാക്കാൻ ഈ ചെടിക്ക് സാധിക്കും എന്നതീനാൽ ഉദ്യാനങ്ങളിൽ ചെടികൾക്കിടയിലായി ഇവയെ നട്ടുവളർത്തുന്നു.
റഫറൻസുകൾ
വർഗ്ഗം:ഔഷധസസ്യങ്ങൾ
ബെഹ്രൂസ് ബുച്ചാനി
ഒരു കുർദിഷ്-ഇറാനിയൻ പത്രപ്രവർത്തകൻ, മനുഷ്യാവകാശ സംരക്ഷകൻ, എഴുത്തുകാരൻ, ചലച്ചിത്ര നിർമ്മാതാവ് എന്നീ നിലകളിൽ പ്രശസ്തനായ വ്യക്തിയാണ് ബെഹ്രൂസ് ബുച്ചാനി (പേർഷ്യൻ : بهروز بوچانی) (ജനനം: 23 ജൂലൈ 1983). 2013 മുതൽ 2017 ൽ അടച്ചുപൂട്ടുന്നതുവരെ പപ്പുവ ന്യൂ ഗ്വിനിയയിലെ (PNG) ഓസ്‌ട്രേലിയയുടെ മനസ് ഐലന്റ് ഡിറ്റൻഷൻ സെന്ററിൽ അദ്ദേഹം തടവിൽ ആയിരുന്നു. 2019 സെപ്റ്റംബറിൽ മറ്റ് തടവുകാരോടൊപ്പം പോർട്ട് മോറെസ്ബിയിലേക്ക് മാറ്റുന്നതുവരെ അദ്ദേഹം ദ്വീപിൽ തുടർന്നു. നവംബർ 29 ന് വേഡ് ക്രൈസ്റ്റ്ചർച്ച് സംഘടിപ്പിച്ച ഒരു പ്രത്യേക പരിപാടിയിലും മറ്റ് സംസാര പരിപാടികളിലും സംസാരിക്കാൻ 2019 നവംബർ 14 ന് അദ്ദേഹം ഒരു മാസത്തെ വിസയിൽ ന്യൂസിലൻഡിലെ ക്രൈസ്റ്റ്ചർച്ചിൽ എത്തി. 2019 ഡിസംബറിൽ, ന്യൂസിലാന്റിലേക്കുള്ള അദ്ദേഹത്തിന്റെ ഒരു മാസത്തെ വിസ കാലഹരണപ്പെട്ടു, 2020 ജൂലൈയിൽ അഭയാർത്ഥി പദവി ലഭിക്കുന്നതുവരെ അദ്ദേഹം കാലഹരണപ്പെട്ട വിസയിൽ തുടരുകയും വിസ അനുവദിച്ച അന്നുതന്നെ അദ്ദേഹം കാന്റർബറി സർവകലാശാലയിൽ സീനിയർ അഡ്ജങ്ക് റിസർച്ച് ഫെലോ ആയി നിയമിതനാവുകയും ചെയ്തു.
ഇറാനിയൻ ചലച്ചിത്ര നിർമ്മാതാവ് അരാഷ് കമാലി സർവെസ്താനിക്കൊപ്പം ചൗക്ക, പ്ലീസ് ടെൽ അസ് ദി ടൈം എന്ന ഡോക്യുമെന്ററിയുടെ സഹസംവിധായകനാണ് ബൂച്ചാനി. മനസ് ദ്വീപിൽ ഓസ്‌ട്രേലിയൻ സർക്കാർ കൈവശം വച്ചിരിക്കുന്ന അഭയാർഥികളുടെ അവസ്ഥയെക്കുറിച്ച് അന്താരാഷ്ട്ര തലത്തിൽ നിരവധി ലേഖനങ്ങൾ പ്രസിദ്ധീകരിച്ചു. നിരവധി അവാർഡുകൾ നേടിയിട്ടുണ്ട്.
അദ്ദേഹത്തിന്റെ ഓർമ്മക്കുറിപ്പായ നോ ഫ്രണ്ട് ബട്ട് ദി മൗണ്ടൻസ്: റൈറ്റിംഗ് ഫ്രം മനസ് ജയിൽ -ന് 2019 ജനുവരിയിൽ സാഹിത്യത്തിനുള്ള വിക്ടോറിയൻ സമ്മാനവും നോൺ ഫിക്ഷന് വിക്ടോറിയൻ പ്രീമിയേഴ്സ് സമ്മാനവും നേടി. കുറെ കാലം കൊണ്ട് ഒറ്റയൊറ്റയായി ഒരു മൊബൈൽ ഫോണിൽ ടൈപ്പുചെയ്ത് പേർഷ്യൻ ഭാഷയിൽ അയച്ച സന്ദേശങ്ങളുടെ ഒരു പരമ്പരയിൽ നിന്നും ഉണ്ടായ പുസ്തകം പേഷ്യനിൽ നിന്നും ഇംഗ്ലീഷിലേക്ക് വിവർത്തനം ചെയ്തത് ഓമിഡ് ടോഫിജിയാൻ ആണ്.
ഇറാനിൽ
1983 ൽ ഇറാനിലെ ഇലാമിലാണ് ബുച്ചാനി ജനിച്ചത്. പൊളിറ്റിക്കൽ സയൻസ്, പൊളിറ്റിക്കൽ ജിയോഗ്രഫി, ജിയോപൊളിറ്റിക്സ് എന്നിവയിൽ ബിരുദാനന്തര ബിരുദം നേടിയ അദ്ദേഹം ടെഹ്‌റാനിലെ ടാർബിയറ്റ് മൊഡാരെസ് യൂണിവേഴ്‌സിറ്റിയിൽ നിന്നും ടാർബിയറ്റ് മൊല്ലെം യൂണിവേഴ്‌സിറ്റിയിൽ നിന്നും (ഇപ്പോൾ ഖരസ്മി യൂണിവേഴ്‌സിറ്റി എന്ന് നാമകരണം ചെയ്യപ്പെട്ടു) ബിരുദം നേടി.
ഇറാനിയൻ പത്രങ്ങളായ കാസ്ബോക്കർ വീക്ക്‌ലി, ക്വാനൂൺ, ടെഹ്‌റാൻ ആസ്ഥാനമായുള്ള എറ്റ്മാഡ്, ഇറാനിയൻ സ്‌പോർട്‌സ് ഏജൻസി എന്നിവയിൽ ഫ്രീലാൻസ് ജേണലിസ്റ്റായി ജോലി ചെയ്യുന്നതിനുമുമ്പ് അദ്ദേഹം ടാർബിയറ്റ് മൊഡാരെസ് യൂണിവേഴ്‌സിറ്റിയിലെ വിദ്യാർത്ഥി പത്രത്തിൽക്കൂടു തന്റെ പത്രപ്രവർത്തന ജീവിതം ആരംഭിച്ചു. മിഡിൽ ഈസ്റ്റ് രാഷ്ട്രീയം, ന്യൂനപക്ഷ അവകാശങ്ങൾ, കുർദിഷ് സംസ്കാരത്തിന്റെ നിലനിൽപ്പ് എന്നിവയെക്കുറിച്ച് അദ്ദേഹം ലേഖനങ്ങൾ എഴുതി. രഹസ്യമായി, കുട്ടികളെയും മുതിർന്നവരെയും അവരുടെ മാതൃഭാഷയായി കണക്കാക്കപ്പെടുന്ന ഇലാം പ്രദേശത്ത് നിന്നുള്ള ഒരു പ്രത്യേക കുർദിഷ് ഭാഷ പഠിപ്പിച്ചു. കുർദിഷ് മാസികയായ വെറിയ (വാരിയ എന്നും അറിയപ്പെടുന്നു) അദ്ദേഹം സ്ഥാപിക്കുകയും നിർമ്മിക്കുകയും ചെയ്തു, ഇത് അദ്ദേഹത്തിന്റെ ഏറ്റവും പ്രധാനപ്പെട്ട കൃതിയായി അദ്ദേഹം കണക്കാക്കി, ഇത് രാഷ്ട്രീയവും സാമൂഹികവുമായ ഉള്ളടക്കം കാരണം ഇറാനിയൻ അധികാരികളുടെ ശ്രദ്ധ ആകർഷിച്ചു. മാഗസിൻ കുർദിഷ് സംസ്കാരത്തെയും രാഷ്ട്രീയത്തെയും പ്രോത്സാഹിപ്പിച്ചു; കുർദിഷ് നഗരമായ ഇലാമിന് കുർദിഷ് സ്വത്വം, ഭാഷ, സംസ്കാരം എന്നിവ നിലനിർത്തേണ്ടത് വളരെ പ്രധാനമാണെന്ന് ബുച്ചാനിക്ക് തോന്നി. ഇറാനിൽ നിയമവിരുദ്ധമായ കുർദിഷ് ഡെമോക്രാറ്റിക് പാർട്ടി അംഗം, കുർദിഷ് വിദ്യാർത്ഥികളുടെ ദേശീയ യൂണിയൻ എന്നീ നിലകളിൽ അദ്ദേഹത്തെ സൂക്ഷ്മമായി നിരീക്ഷിച്ചു.
2013 ഫെബ്രുവരിയിൽ, വെറിയയുടെ ഓഫീസുകൾ ഇസ്ലാമിക് റെവല്യൂഷണറി ഗാർഡ് കോർപ്സ് റെയ്ഡ് ചെയ്തു, ഇത് 1979 ലെ വിപ്ലവത്തിനുശേഷം രാജ്യത്തെ ഇസ്ലാമിക് റിപ്പബ്ലിക് സംവിധാനത്തെ സംരക്ഷിക്കുന്നതിനും വ്യതിചലിക്കുന്ന പ്രസ്ഥാനങ്ങളുടെ പ്രക്ഷോഭങ്ങളെ ശമിപ്പിക്കുന്നതിനുമായി സ്ഥാപിച്ചതാണ്, മുമ്പ് ബുച്ചാനിയെ തടങ്കലിൽ വയ്ക്കുമെന്ന് അവർ ഭീഷണിപ്പെടുത്തിയിരുന്നു. ബുച്ചാനി അന്ന് ഓഫീസിലുണ്ടായിരുന്നില്ല, എന്നാൽ ബുച്ചാനിയുടെ 11 സഹപ്രവർത്തകരെ അറസ്റ്റ് ചെയ്തു, അവരിൽ പലരും പിന്നീട് ജയിലിലടയ്ക്കപ്പെട്ടു. അറസ്റ്റിനെക്കുറിച്ചുള്ള വാർത്തകളും ആഗോളതലത്തിൽ പ്രചരിച്ച വാർത്തകളും പ്രസിദ്ധീകരിച്ച ശേഷം ബുച്ചാനി മൂന്നുമാസം ഒളിവിൽ പോയി 2013 മെയ് 23 ന് ഇറാനിൽ നിന്ന് പലായനം ചെയ്യുകയും തെക്കുകിഴക്കൻ ഏഷ്യ വഴി ഇന്തോനേഷ്യയിലേക്ക് പോവുകയും ചെയ്തു.
തടങ്കലിൽ
2013 ജൂലൈയിൽ 60 അഭയാർഥികളുമായി ഒരു ബോട്ടിൽ ഇന്തോനേഷ്യയിൽ നിന്ന് ഓസ്‌ട്രേലിയയിലേക്ക് കടക്കാനുള്ള രണ്ടാമത്തെ ശ്രമത്തിൽ റോയൽ ഓസ്‌ട്രേലിയൻ നേവി അദ്ദേഹം സഞ്ചരിച്ചിരുന്ന ബോട്ടിനെ തടഞ്ഞു. ഓപ്പറേഷൻ സോവറിൻ ബോർഡേഴ്സ് എന്നറിയപ്പെടുന്ന ഓസ്‌ട്രേലിയയുടെ പസഫിക് സൊല്യൂഷൻ II ന്റെ ഭാഗമായി ബുച്ചാനിയെയും അദ്ദേഹത്തിന്റെ കൂടെയുള്ള മറ്റു അഭയാർഥികളെയും ക്രിസ്മസ് ദ്വീപിൽ ആദ്യം തടഞ്ഞുവച്ചു. ഓസ്‌ട്രേലിയൻ സർക്കാർ സ്ത്രീകളേക്കാൾ ആറിരട്ടി കൂടുതൽ എണ്ണം വരുന്ന അവിവാഹിതരായ പുരുഷ അഭയാർഥികളെ തടവിലിടുന്ന സ്ഥലമായ മനസ് ദ്വീപിൽ ബുച്ചാനിയെ തടവിലാക്കി.
ക്യാമ്പിനു പുറത്തുള്ള മാധ്യമപ്രവർത്തകരുമായും മനുഷ്യാവകാശ സംരക്ഷകരുമായും ബുച്ചാനി ബന്ധപ്പെടാൻ തുടങ്ങി. ക്യാമ്പിനുള്ളിലെ മനുഷ്യാവകാശ ലംഘനങ്ങളെക്കുറിച്ചുള്ള വിവരങ്ങൾ അദ്ദേഹം ശേഖരിച്ചു. ഒരു രഹസ്യ ഗാർഹിക ഫോൺ വഴി വാർത്താ ഓർഗനൈസേഷനുകൾക്കും അഭിഭാഷക ഗ്രൂപ്പുകളായ ദി ഗാർഡിയൻ, ദി സിഡ്നി മോണിംഗ് ഹെറാൾഡ്, റെഫ്യൂജീ ആക്ഷൻ കളക്റ്റീവ്, ഐക്യരാഷ്ട്രസഭ എന്നിവയ്ക്കും അയച്ചു. 2015 സെപ്റ്റംബറിൽ, PEN ഇന്റർനാഷണലും (അതിൽ ബുച്ചാനി ഇപ്പോൾ ഒരു ഓണററി അംഗമാണ് ) മനുഷ്യാവകാശ ഗ്രൂപ്പുകളുടെ ഒരു കൂട്ടായ്മയും ബുച്ചാനിയെ പ്രതിനിധീകരിച്ച് ഒരു അന്താരാഷ്ട്ര കാമ്പയിൻ ആരംഭിച്ചു, അഭയാർഥികളുടെ അവസ്ഥയുമായി ബന്ധപ്പെട്ട ഐക്യരാഷ്ട്ര കൺവെൻഷന്റെ ആർട്ടിക്കിൾ 33 നിർവചിച്ചിരിക്കുന്നത് പോലെ നോൺ-റീഫൗൾമെന്റ് പ്രിൻസിപ്പൾ പ്രകാരം ഓസ്‌ട്രേലിയൻ സർക്കാരിനോട് കടമകൾ പാലിക്കാൻ ആവശ്യപ്പെട്ടു. നിരവധി കാമ്പൈനുകൾ വ്യക്തികളോട്കുടിയേറ്റ, അതിർത്തി സംരക്ഷണ മന്ത്രി പീറ്റർ ഡട്ടൺ, ഓസ്‌ട്രേലിയൻ പ്രധാനമന്ത്രി, ഹൈക്കമ്മീഷണർമാർ എന്നിവർക്ക് കത്തെഴുതണമെന്ന് അഭ്യർത്ഥിച്ചു. ബുച്ചാനിയുടെ വിയോജിപ്പുകൾ ഇറാന്റെ തിയോക്രാറ്റിൿ ഭരണകൂടം അംഗീകരിക്കുന്നില്ലെന്നും ബുച്ചാനി ഇറാനിലേക്ക് മടങ്ങാൻ നിർബന്ധിതനായാൽ സ്വാതന്ത്ര്യം വലിയ അപകടത്തിലാകുമെന്നും റിപ്പോർട്ടേഴ്സ് വിതൗട്ട് ബോർഡേഴ്സ് മുന്നറിയിപ്പ് നൽകി. തന്നെ ഐക്യരാഷ്ട്രസഭയ്ക്ക് കൈമാറാൻ ബൂച്ചാനി നിരന്തരം ആവശ്യപ്പെട്ടു.
തന്റെ കോമ്പൗണ്ടായ ഫോക്‌സ്‌ട്രോട്ടിലെ പുരുഷന്മാരുടെ വക്താവായി. പി‌എൻ‌ജി ഇമിഗ്രേഷനുമായും മറ്റ് ഉദ്യോഗസ്ഥരുമായും ആംനസ്റ്റി ഇന്റർനാഷണൽ, യുഎൻ‌എച്ച്‌സി‌ആർ പ്രതിനിധികളുമായും കൂടിക്കാഴ്ച നടത്തി. ഷിപ്പിംഗ് കൗണ്ടറുകൾ കൊണ്ട് നിർമ്മിച്ച ഏകാന്ത തടവറയായ ചൗക്കയിലേക്ക് അദ്ദേഹത്തെ മൂന്നു ദിവസത്തേക്ക് മാറ്റി. 2015 ലെ നിരാഹാരസമരം നിർബന്ധമായി നിർത്തിച്ച് അദ്ദേഹത്തെ ജയിലിലടച്ചു; എട്ട് ദിവസം ലോറെങൗ ജയിലിൽ ചെലവഴിച്ച അദ്ദേഹം റിപ്പോർട്ടിംഗ് നിർത്താൻ ആവശ്യപ്പെട്ടതിനെത്തുടർന്ന് കുറ്റമില്ലാതെ മോചിപ്പിച്ചു.
തന്റെ ചലച്ചിത്രം ചൗക്ക, പ്ലീസ് ടെൽ അസ് ദി ടൈം 2016 ൽ റിലീസ് ചെയ്യുന്നതിന് മുന്നോടിയായി ഓട്ടോണമസ് ആക്ഷൻ റേഡിയോയിൽ ഒരു റേഡിയോ അഭിമുഖത്തിൽ അദ്ദേഹം പറഞ്ഞു, ദ്വീപിലെ തടവുകാരോട് സർക്കാർ എന്താണ് ചെയ്യുന്നതെന്ന് ഓസ്‌ട്രേലിയൻ ജനതയെ കാണിക്കാനാണ് തന്റെ ലക്ഷ്യമെന്നും അതിനൊപ്പം പ്രതീക്ഷ നഷ്ടപ്പെടുന്നതിലൂടെ ഉണ്ടാകുന്ന മാനസിക പീഡനത്തെപ്പറ്റിയും അദ്ദേഹം പറഞ്ഞു.
ഓസ്‌ട്രേലിയൻ പാർലമെന്റേറിയൻ ആദം ബാൻഡ് ഓസ്‌ട്രേലിയൻ ജനപ്രതിനിധിസഭയിൽ 2017 മാർച്ചിൽ ബുച്ചാനിയുടെ ദുരവസ്ഥ ഉന്നയിച്ചു.
2017 ഒക്ടോബർ 31 ന് ഔദ്യോഗികമായി അടച്ചിട്ട് ആഴ്ചകൾക്കുശേഷം തടങ്കൽ കേന്ദ്രത്തിന് പുറത്തുള്ള താമസസ്ഥലത്തേക്ക് ബലമായി നീക്കിയെങ്കിലും യാത്രാ രേഖകളില്ലാത്തതിനാൽ ബുച്ചാനിക്ക് ദ്വീപ് വിടാൻ കഴിഞ്ഞില്ല. അടുത്തുള്ള പട്ടണമായ ലോറെൻഗാവിലെത്താനുള്ള ഏക മാർഗം ഒരു ഔദ്യോഗിക ബസ്സിലാണ്, അതിൽ അഭയാർഥികൾ പുറപ്പെടുമ്പോഴും മടങ്ങുമ്പോഴും പതിവായി ശരീരത്തിൽ തിരച്ചിൽ നടത്തുമായിരുന്നു. അടച്ചുപൂട്ടലിനെത്തുടർന്ന് സംഭവിച്ചുകൊണ്ടിരുന്ന കാര്യങ്ങളെക്കുറിച്ചും ഭയത്തെക്കുറിച്ചും അദ്ദേഹം എഴുതി, അക്കാലത്ത് ദി ഗാർഡിയന് വേണ്ടി അദ്ദേഹം എഴുതിയ ലേഖനങ്ങളും മറ്റു പലതും വിവർത്തകനും സുഹൃത്തും ആയ ഓമിഡ് ടോഫിജിയന് വാട്ട്‌സ്ആപ്പ് സന്ദേശങ്ങളിൽ എഴുതി, പിന്നീട് അത് പൂർണ്ണമായി പ്രസിദ്ധീകരിച്ചു.
2017 നവംബർ 28 ന്, ബുച്ചാനി അവരുടെ വെബ്‌സൈറ്റിൽ പ്രസിദ്ധീകരിച്ച അസൈലം സീക്കർ റിസോഴ്‌സ് സെന്റർ (ASRC) വഴി ഓസ്‌ട്രേലിയൻ പൊതുജനങ്ങൾക്ക് ഒരു സന്ദേശം അയച്ചു, അവരുടെ മാനവികതയ്ക്ക് നന്ദി രേഖപ്പെടുത്തി, അടച്ചുപൂട്ടിയതിനുശേഷം ദ്വീപിലെ അഭയാർഥികൾ തടങ്കൽ കേന്ദ്രത്തിൽ അടുത്തിടെ നടത്തിയ സമാധാനപരമായ പ്രതിഷേധത്തെക്കുറിച്ചും അതിനെ ബലമായി അടിച്ചമർത്തിയതിനെക്കുറിച്ചും വിവരിച്ചു. ഓസ്‌ട്രേലിയയിലേക്ക് വരണമെന്നാണ് അവരുടെ ഏക ആഗ്രഹമെന്ന് പീറ്റർ ഡട്ടൺ പറഞ്ഞത് ശരിയല്ലെന്ന് അദ്ദേഹം പറഞ്ഞു; അവർക്ക് സുരക്ഷിതമായ ഏതെങ്കിലും രാജ്യത്ത് സ്വാതന്ത്ര്യവും സുരക്ഷയും മാത്രമേ ആവശ്യമുള്ളൂ, അവർ മനസ് ദ്വീപിൽ സ്വതന്ത്രരോ സുരക്ഷിതരോ ആയിരുന്നില്ലെന്നും അദ്ദേഹം എഴുതി.
2018 ലെ മനുഷ്യാവകാശ നിയമ കേന്ദ്ര അത്താഴവിരുന്നിൽ അതിഥികൾക്ക് നടത്തിയ പ്രസംഗത്തിൽ, ദേശീയ സുരക്ഷ എന്ന വാദം ഉപയോഗിച്ച് ഓസ്‌ട്രേലിയൻ സർക്കാർ പൗരന്മാരെ മാനിപ്പുലേറ്റ് ചെയ്യുന്നുവെന്ന് അദ്ദേഹം അഭിപ്രായപ്പെട്ടു. എസ്‌ബി‌എസ് റേഡിയോയുമായുള്ള ഒരു റേഡിയോ അഭിമുഖത്തിൽ, ഈ സംവിധാനത്തിനെതിരെ പോരാടുന്ന ഓസ്‌ട്രേലിയയിലെ ധീരരായ നിരവധി ആളുകൾക്ക് അദ്ദേഹം നന്ദി പറഞ്ഞു, ഓസ്‌ട്രേലിയൻ ജനങ്ങൾ ക്രൂരരല്ലെന്നും കൃത്യമായി എന്താണ് സംഭവിക്കുന്നതെന്ന് അവർക്ക് പൂർണ്ണമായി അറിയാമെങ്കിൽ അവർ തങ്ങളുടെ സർക്കാരിനെ ഇത് ചെയ്യാൻ അനുവദിക്കുകയുമില്ലെന്ന് അദ്ദേഹം പറഞ്ഞു.
എബിസി ടിവിയുടെ ഓസ്‌ട്രേലിയൻ സ്റ്റോറിയുടെ വിഷയമായി ബുച്ചാനിയെ അവതരിപ്പിച്ചു. പപ്പുവ ന്യൂ ഗ്വിനിയയിൽ പുനരധിവാസം നടത്തുകയില്ലെന്ന് അദ്ദേഹം പറഞ്ഞു, ഓസ്‌ട്രേലിയയ്ക്ക് വരാൻ ശ്രമിച്ച തന്റെ മുൻ തീരുമാനത്തിൽ താൻ ഇപ്പോൾ ഖേദിക്കുന്നു എന്നും ബുച്ചാനി പറഞ്ഞു.
സ്വാതന്ത്ര്യം
2019 നവംബർ 14 ന് ക്രൈസ്റ്റ്ചർച്ചിൽ നടന്ന വേഡ് ക്രൈസ്റ്റ്ചർച്ച് ഫെസ്റ്റിവലിൽ സംസാരിക്കാനായി ഒരു മാസത്തെ വീസയിൽ ബുച്ചാനി മനസ് വിട്ട് ന്യൂസിലൻഡിലേക്ക് പോയി. ഒരു സ്വതന്ത്ര മനുഷ്യനെന്ന നിലയിൽ താൻ ജീവിതം ആസ്വദിക്കുകയാണെന്ന് ബുച്ചാനി പറഞ്ഞു. “അഭയാർത്ഥി കൈമാറ്റ” ഇടപാടിന്റെ ഭാഗമായി യുഎസ് അദ്ദേഹത്തെ സാങ്കേതികമായി അംഗീകരിച്ചു, എന്നാൽ ഇപ്പോൾ അദ്ദേഹം പി‌എൻ‌ജി വിട്ടുപോയതിനാൽ, തന്റെ നില അനിശ്ചിതത്വത്തിലാണെന്ന് അദ്ദേഹം ഭയപ്പെടുന്നു. യുഎസ് ഓഫർ റദ്ദാക്കിയാൽ, മറ്റൊരു രാജ്യത്തേക്ക് അപേക്ഷിക്കാനുള്ള സാധ്യതകൾ അദ്ദേഹം പരിശോധിക്കും.
താൻ പുറത്തുപോയപ്പോൾ പി‌എൻ‌ജിയിൽ നിർബന്ധിതരായി ബാക്കിയായവരെ രക്ഷിക്കേണ്ട ചുമതല തനിക്കുണ്ടെന്ന് ബുച്ചാനിക്ക് തോന്നുന്നുണ്ട്. 2012 മതൽ മനുസ് ക്യാമ്പിലേക്ക് അയച്ച മുക്കാൽ ഭാഗത്തോളം അഭയാർഥികളും അഭയാർഥികളും ഓസ്‌ട്രേലിയയിലേക്കോ യുഎസിലേക്കോ മറ്റ് രാജ്യങ്ങളിലേക്കോ പോയിട്ടുണ്ടെന്നും അദ്ദേഹം പറഞ്ഞു. എന്നിരുന്നാലും ചിലർ അവിടെ കുടുങ്ങിക്കിടക്കുകയാണെന്ന് അദ്ദേഹം ഭയപ്പെടുന്നു, പ്രത്യേകിച്ച് 46 പേർ പോർട്ട് മോറെസ്ബിയിലെ ബോമാന ജയിലിൽ കഴിയുകയാണ്.
2020 ഫെബ്രുവരി അവസാനത്തിൽ ന്യൂസിലാന്റിൽ, തന്നെ ഒരിക്കലും ഓസ്‌ട്രേലിയയിലേക്ക് വരാൻ അനുവദിക്കില്ലെന്ന പീറ്റർ ഡട്ടന്റെ അഭിപ്രായത്തോട് പ്രതികരിച്ച ബുച്ചാനി, ഓസ്‌ട്രേലിയയിലേക്ക് പോകാൻ ആഗ്രഹിക്കുന്നുവെന്ന് താൻ ഒരിക്കലും പറഞ്ഞിട്ടില്ലെന്ന് പറയുകയുണ്ടായി. ബുച്ചാനി ന്യൂസിലാന്റിൽ അഭയം തേടിയിട്ടുണ്ടോ എന്ന് ഇതുവരെ അറിവായിട്ടില്ല.
2020 ജൂലൈ 24 ന് ന്യൂസിലാന്റ് സർക്കാർ ബുച്ചാനിക്ക് അഭയാർത്ഥി പദവി നൽകി, ന്യൂസിലാന്റിൽ അനിശ്ചിതകാലം താമസിക്കാനും റെസിഡൻസി വിസയ്ക്ക് അപേക്ഷിക്കാനും അനുവദിച്ചു. എൻ‌ജി താഹു റിസർച്ച് സെന്ററിലെ കെ വൈമറോ ആസ്ഥാനമായുള്ള കാന്റർബറി സർവകലാശാലയുടെ സീനിയർ അഡ്‌ജങ്ക് റിസർച്ച് ഫെലോ ആയി ബുച്ചാനിയെ അന്നുതന്നെ നിയമിച്ചതായും പ്രഖ്യാപിച്ചു.
മനസ് ദ്വീപിൽ നിന്നുള്ള സംഭാവനകൾ
മനസ് ദ്വീപ് തടങ്കൽ കേന്ദ്രത്തിൽ താമസിക്കുമ്പോൾ ബുച്ചാനി തന്റെ നിരവധി ലേഖനങ്ങൾ ഓൺ‌ലൈൻ വാർത്തകളും മറ്റ് മാധ്യമങ്ങളും പ്രസിദ്ധീകരിച്ചിട്ടുണ്ട്, ദി ഗാർഡിയനിൽ "ദി ഡേ മൈ ഫ്രണ്ട് ഹമീദ് കെഹാസായി ഡൈഡ്", ദി സാറ്റർഡേ പേപ്പറിൽ "ലൈഫ് ഓൺ മനസ്: ഐലന്റ് ഓഫ് ദ ഡാംഡ്", കൂടാതെ ഹഫ്പോസ്റ്റ്, ഫിനാൻഷ്യൽ ടൈംസ്,, ന്യൂ മട്ടിൽഡ എന്നിവയിലും അദ്ദേഹം എഴുതി. ഗാർഡിയൻ ജേണലിസ്റ്റ് ബെൻ ഡോഹെർട്ടി, 2017 ൽ ബുച്ചാനിക്കുവേണ്ടി ആംനസ്റ്റി ഇന്റർനാഷണൽ ഓസ്‌ട്രേലിയ അവാർഡ് സ്വീകരിച്ചപ്പോൾ, ബുചാനി "... മനസ് ദ്വീപിലെ ഒരു വർക്കിംഗ് ജേണലിസ്റ്റായിട്ടാണ് തന്നെത്തന്നെ കാണുന്നത്, അനീതികൾക്കും അനീതികൾക്കും അക്രമങ്ങൾക്കും ഓഫ്‌ഷോർ തടങ്കലിന്റെ കഷ്ടപ്പാടുകൾക്കും സാക്ഷ്യം വഹിക്കുകയെന്നത് അദ്ദേഹത്തിന്റെ ജോലിയാണെന്നു കരുതുന്നു". അദ്ദേഹത്തിന്റെ ചില ലേഖനങ്ങൾ ഇറാനിലെ കുർദിഷ് വെബ്‌സൈറ്റുകളിൽ പ്രസിദ്ധീകരിച്ചു.
ബുച്ചാനി കവിതകൾ ഓൺലൈനിൽ പ്രസിദ്ധീകരിച്ചിട്ടുണ്ട് 2015 ൽ യുകെ ചലച്ചിത്ര നിർമ്മാതാവ് ലൂക്കാസ് ഷ്രാങ്ക് നിർമ്മിച്ച അവാർഡ് നേടിയ ആനിമേറ്റഡ് ഹ്രസ്വ ഡോക്യുമെന്ററി ചിത്രമായ നോവെയർ ലൈൻസ്: വോയ്‌സ് ഓഫ് മനസ് ഐലൻദ് ദ്വീപിലെ കഥ പറയുന്നതാണ്. പോസിറ്റീവ് നെഗറ്റീവ്‌സ്, ഇല്ലസ്‌ട്രേറ്റർ അലക്സ് മാൻകിവിച്ച്സ് എന്നിവരുമായി സഹകരിച്ച് ഒരു ഗ്രാഫിക് വിവരണമായ 2017 -ൽ അവാർഡ് നേടിയ ഞങ്ങൾ സ്വതന്ത്രരാകുന്നതുവരെ എന്ന ഗ്രാഫിൿ നരേറ്റീവിന്റെ സഹനിർമ്മാതാവായിരുന്നു.
ചൗക്ക, പ്ലീസ് ടെൽ അസ് ടൈം എന്ന ചിത്രം മനസ് ഐലന്റ് ഡിറ്റൻഷൻ സെന്ററിനുള്ളിൽ ബുച്ചാനി പൂർണ്ണമായും ഒരു മൊബൈൽ ഫോണിൽ ചിത്രീകരിച്ചതാണ്, അത് 2017 ജൂൺ 11 ന് സിഡ്നി ഫിലിം ഫെസ്റ്റിവലിൽ റിലീസ് ചെയ്തു. ചിത്രത്തിന്റെ അവലോകനം എഴുതിയത് അവാർഡ് നേടിയ എഴുത്തുകാരൻ അർനോൾഡ് സാബിൾ ആണ്.
2018 ഫെബ്രുവരിയിൽ 2014 -ൽ ക്യാമ്പിലെ കലാപത്തിനിടെ തന്റെ സുഹൃത്ത് റെസാ ബാരതിയെ കൊലപ്പെടുത്തിയതിനെക്കുറിച്ചും തുടർന്നുള്ള സംഭവങ്ങളുടെ അനീതിയെക്കുറിച്ചും അദ്ദേഹം ഒരു ലേഖനം എഴുതി. അവർ മദേഴ്സ്, എ പോവം ഫോർ റാസ എന്ന കവിതയിൽ അദ്ദേഹത്തിന്റെ "സൗമ്യനും ഭീമാകാരനുമായ ഉത്തമസുഹൃത്തായ" രാസയെപ്പറ്റി പറയുന്നുണ്ട്. 2018 മാർച്ചിൽ മുഴുനീള ഡോക്യുമെന്ററി ചിത്രമായ സ്റ്റോപ്പ് ദി ബോട്ട്സ്! (സർക്കാർ മുദ്രാവാക്യം പ്രതിഫലിപ്പിക്കുന്ന തലക്കെട്ട്), സൈമൺ വി. കുറിയൻ സംവിധാനം ചെയ്ത, ബൂച്ചാനിയും മറ്റുള്ളവരും റിലീസ് ചെയ്തു.
ആംഗസ് മക്ഡൊണാൾഡ് നിർമ്മിച്ച 2019 ലെ ഹ്രസ്വ ഡോക്യുമെന്ററി ചിത്രമായ മനസ്, പേർഷ്യൻ ഭാഷയിൽ "മനസ് പോവം" എന്ന കവിത ചൊല്ലുന്നുണ്ട്.
നോ ഫ്രണ്ട് ബട്ട് ദ മൗണ്ടൻസ്
നോ ഫ്രണ്ട് ബട്ട് ദ മൗണ്ടൻസ് 2019 ജനുവരി 31 ന് സാഹിത്യത്തിനുള്ള വിക്ടോറിയൻ സമ്മാനവും നോൺ ഫിക്ഷന് വിക്ടോറിയൻ പ്രീമിയേഴ്സ് സമ്മാനവും നേടി. രണ്ട് സമ്മാനങ്ങൾക്കും ബുച്ചാനിയുടെ യോഗ്യതയെക്കുറിച്ച് ചോദ്യങ്ങളുണ്ടായിരുന്നു, കാരണം യോഗ്യത ഓസ്‌ട്രേലിയൻ പൗരന്മാർക്കോ സ്ഥിര താമസക്കാർക്കോ മാത്രമായി പരിമിതപ്പെടുത്തിയിരുന്നു, എന്നാൽ അദ്ദേഹത്തിന് സമ്മാന അഡ്മിനിസ്ട്രേറ്റർമാർ ഒരു ഇളവ് നൽകി, അതിന്റെ സാഹിത്യ മികവ് അംഗീകരിക്കുന്നതിൽ ജഡ്ജിമാർ ഏകകണ്ഠമായിരുന്നു. മനസ് ദ്വീപിൽ എന്താണ് സംഭവിക്കുന്നതെന്നതിന്റെ കഥ ഒരു ഓസ്‌ട്രേലിയൻ കഥയാണെന്ന് ജഡ്ജിമാർ കരുതിയെന്നും അവാർഡുകളുടെ ഉദ്ദേശ്യവുമായി ഇത് പൂർണ്ണമായും പൊരുത്തപ്പെടുന്നതായും വീലർ സെന്റർ ഡയറക്ടർ മൈക്കൽ വില്യംസ് പറഞ്ഞു. അവാർഡിനെത്തുടർന്ന് എഴുത്തുകാരൻ അർനോൾഡ് സാബിളിന് നൽകിയ അഭിമുഖത്തിൽ: തനിക്ക് ഇതിനെക്കുറിച്ച് പരസ്പരവിരുദ്ധമായ നിരവധി ചിന്തകളുണ്ടെങ്കിലും അത് ഓസ്‌ട്രേലിയയിലെ സാഹിത്യ, ക്രിയേറ്റീവ് ആർട്സ് കമ്മ്യൂണിറ്റിയുടെയും ഇക്കാര്യത്തിൽ സർക്കാരിനോട് യോജിക്കാത്ത എലാവരുടെയും ഒരു രാഷ്ട്രീയ പ്രസ്താവനയായാണ് താൻ കാണുന്നതെന്നും ബുച്ചാനി പറഞ്ഞു.
2019 ഏപ്രിലിൽ ഈ പുസ്തകത്തിന് ന്യൂ സൗത്ത് വെയിൽസ് പ്രീമിയേഴ്‌സ് ലിറ്റററി അവാർഡുകളിൽ ഒരു പ്രത്യേക അവാർഡ് ലഭിച്ചു, ഇതിനെ തെരഞ്ഞെടുത്തവർ ഇതിനെ "സ്വന്തമായി ഒരു മികച്ച സാഹിത്യകൃതി" എന്ന് വിശേഷിപ്പിച്ചു, കൂടാതെ "... സാഹചര്യങ്ങളിൽ ശ്രദ്ധേയമാണ് അതിന്റെ നിർമ്മാണം... [ഒപ്പം] ... ശ്രദ്ധേയവും ഞെട്ടിക്കുന്നതുമായ ഉള്ളടക്കവും ആണിതിന്റെ" എന്നും അവർ പറഞ്ഞു.
മെയ് 2-ന്, ഈ കൃതിക്ക് നോൺ-ഫിക്ഷൻ ഇതര പുസ്തകത്തിനുള്ള ഓസ്‌ട്രേലിയൻ ബുക്ക് ഇൻഡസ്ട്രി അവാർഡ് (ABIA) ലഭിച്ചു.
ആ പുസ്തകത്തെ അടിസ്ഥാനമാക്കി പ്രധാനമായും ഓസ്‌ട്രേലിയയിൽ ചിത്രീകരിക്കാൻ പോകുന്ന ഒരു ചലച്ചിത്രം 2021 ൽ നിർമ്മിക്കാൻ പോകുന്നുണ്ട്. ഓസ്‌ട്രേലിയൻ ചരിത്രത്തിന്റെ ഭാഗമായി പുതിയ സിനിമ തന്റെ മുൻ കൃതികളും സഹ അഭയാർഥികളുടെ കൃതികളും ഉൾപ്പെടുത്തുമെന്ന് ബുച്ചാനി പറഞ്ഞു.
റിമൈൻ (വീഡിയോ ഇൻസ്റ്റാളേഷൻ)
ഇറാനിയൻ വംശജനായ മെൽബൺ ഫോട്ടോഗ്രാഫർ ഹോഡാ അഫ്ഷറുമായി ബുച്ചാനി സഹകരിച്ച് രണ്ട് ചാനൽ വീഡിയോ വർക്കായ റിമൈൻ-ൽ അദ്ദേഹത്തിന്റെയും ഇറാനിയൻ കവി ബിജാൻ ഇലാഹിയുടെയും സംസാര കവിതകൾ ഉൾപ്പെടുന്നു. അഫ്ഷർ അവരുടെ രീതിയെ "അരങ്ങേറിയ ഡോക്യുമെന്ററി" എന്നാണ് വിശേഷിപ്പിക്കുന്നത്, അതിൽ ദ്വീപിലെ പുരുഷന്മാർക്ക് "അവരുടെ ശരീരങ്ങൾ ഉപയോഗിച്ച് അവരുടെ വിവരണങ്ങൾ വീണ്ടും നടപ്പിലാക്കാനും അവരുടെ കഥകൾ വിവരിക്കാൻ സ്വാതന്ത്ര്യം നൽകുകയും ചെയ്യുന്നു." സിഡ്നിയിലെ മ്യൂസിയം ഓഫ് കണ്ടംപററി ആർട്ട് ഓസ്‌ട്രേലിയയിൽ നടന്ന പ്രിമാവേര 2018 എക്സിബിഷന്റെ ഭാഗമായി 2018 നവംബർ 9 മുതൽ 2019 ഫെബ്രുവരി 3 വരെ വീഡിയോ കാണിച്ചു. പൊതുജനങ്ങൾ കഷ്ടപ്പാടുകളെക്കുറിച്ചുള്ള ചിത്രങ്ങളിൽ നിന്നും പത്രപ്രവർത്തനങ്ങളിൽ നിന്നും മുക്തരായതിനുശേഷം, കലയ്ക്ക് കൂടുതൽ ശക്തമായ രീതിയിൽ വീട്ടിലെത്താൻ കഴിയുമെന്ന് അഫ്ഷറും ബുച്ചാനിയും വിശ്വസിക്കുന്നു. റിമെയ്ൻ പ്രോജക്ടിന്റെ ഭാഗമായി അഫ്ഷർ എടുത്ത അവാർഡ് നേടിയ ഛായാചിത്രത്തെക്കുറിച്ച് എഴുതിയ ബൂച്ചാനി പറയുന്നത്, "മനസ് ജയിൽ സിദ്ധാന്തം" ഉപയോഗിച്ച്" കൊളോണിയലിസത്തിന്റെ ചട്ടക്കൂട് കാണാത്ത പുതിയ കലാപരമായ ഭാഷ" സൃഷ്ടിക്കുന്നതിന്റെ ഭാഗമായാണ് ഈ പദ്ധതി എന്നാണ്.
പുറത്തേക്കുള്ള കണ്ണികൾ
വർഗ്ഗം:1983-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
ഹിമാലയൻ ശരപ്പക്ഷി
ആംഗലത്തിൽ Pacific swift എന്ന പേരും ശാസ്ത്രീയ പേര് Apus pacificus എന്നുമുള്ള ഹിമാലയൻ ശരപ്പക്ഷി   ഒരു ദേശാടനപ്പക്ഷിയാണ്. Apus pacificus leuconyx അഥവാ Apus leuconyx (ഇംഗ്ലീഷ്: Blyth's swift) ആണ് ദക്ഷിണേഷ്യയിൽ കാണപ്പെടുന്നത്.
പ്രജനനം
ഗുഹകളിലും കെട്ടിടങ്ങളുടെ മേൽക്കൂരയിലും കൂട് ഉണ്ടാക്കുന്നു. പകുതിയുള്ള കപ്പിന്റെ ആകൃതിയിലുള്ള ഇവയുടെ കൂട്, തിരശ്ചീന തലത്തിൽ ഉണങ്ങിയ പുല്ലും മൃദുവായ വസ്തുക്കളും ചേർത്തു് ഉമിനീരുകൂട്ടി ഉറപ്പിക്കുന്നു.2-3 വെള്ള മുട്ടകളാണ് ഇടുന്നത്. . 17 ദിവസംകൊണ്ട് വിരിയുന്നു.കുറെ ദിവസംകൊണ്ട് മാത്രമെ കുഞ്ഞുങ്ങൾ പറക്കാനാവുന്നുള്ളു.വിരിയുമ്പോൾ തൂവലുകൾ ഉണ്ടാവില്ല. കണ്ണുകൾ തുറക്കില്ല. മോശം കാലാവസ്ഥയിൽ രക്ഷിതാക്കൾക്ക് കുഞ്ഞുങ്ങൾക്ക് തീറ്റ കൊടുക്കാനാവാതാവുമ്പോൾ അവ ശരീരത്തിലെ കൊഴുപ്പുകൊണ്ട് ജീവൻ നിലനിർത്തും.പൂവനും പിടയും ചേർന്നാണ് അടയിരിക്കുന്നതുംകുഞ്ഞുങ്ങളെ തീറ്റുന്നതും.
തിറ്റ
മറ്റു ശരപക്ഷികളെപ്പോലെ പറക്കുന്നതിനിടയിൽ പിടിക്കുന്ന പ്രാണികളാണ് ഇവയുടെ ഭക്ഷണം. ഇവ മറ്റുള്ളവയെ അപേക്ഷിച്ച് കൂടുതൽ ഉയരത്തിലാണ് ഇര തേടുന്നത്. ഇവ വൈവിദ്ധ്യമുള്ള തീറ്റകഴിക്കുന്നതായി രേഖപ്പെടുത്തിയിട്ടുണ്ട്. ചൈനയിൽ നടത്തിയ പഠനത്തിൽ ഇവ കൃഷി, വനം എന്നിവയുടെ സ്ത്രു കീടങ്ങളെ ഭക്ഷിക്കുന്നതായി കണ്ടിട്ടുണ്ട്. ഈ പക്ഷിയെHirundo pacifica'’ എന്നാണ് ആദ്യമായി 1801ൽ ജോൺ ലതാം എന്ന പക്ഷി ശാസ്ത്രഞജ്ഞൻ ആദ്യമായി രേഖപ്പെടുത്തിയത്.
രൂപവിവരണം
17-18 സെ.മീ. നീളം, 43-54 സെ.മീ ചിറകു വിരിപ്പ്,. പിടകൾക്ക് അല്പം വലിപ്പം കൂടും ഇതിന്റെ ഫോർക്ക് പോളുള്ള വാൽ കൂടുതൽ കുഴിഞ്ഞതാണ്. ചാര നിറമുള്ള തലയാണ്. ചിറകിന്റെ അടിവശത്തിന് ചാര നിറം. മുഴുവൻ കറുപ്പായ ഈ പക്ഷിയുടെ മുതുക് വെളുപ്പാണ്. അടിവശത്ത് കടുത്ത വരകളുണ്ട്. ദ്വിലിംഗങ്ങളും കാഴ്ചയ്ക്ക് ഒരേപോലെയാണ്. കണ്ണിനു തവിട്ടു നിറം, ചെറിയ കൊക്ക്, ചെറി കാലുകൾ. ചാര നിറത്തിലുള്ള കഴുത്തും അതിലും ഇരുണ്ട അടിവശവും ഉണ്ട്.
വിതരണം
പൂർവഏഷ്യയിൽ പ്രജനനം നടത്തുന്നു. തണുപ്പുകാലത്ത് തെക്കു കിഴക്കെ ഏഷ്യ, ആസ്ത്രേലിയ എന്നിവിടങ്ങളിലേക്ക് ദേശാടനം നടത്തുന്നു. ദക്ഷിണ ഇന്തോനേഷ്യ, മെലാനേഷ്യ, ആസ്ത്രേലിയ, ടാൻസ്മാനിയ, സുമാത്ര, ജാവ എന്നിവിടങ്ങളിലേക്കും ഡേശാടനം നടത്താറുണ്ട്. ഇവയെ ന്യുസിലാന്റ്, ബ്രുണൈ, മാലി ദ്വീപ്, സീഷെൽസ് എന്നിവിടങ്ങളിലും രേഖപ്പെടുത്തിയിട്ടുണ്ട്.
അവലംബം
വർഗ്ഗം:നേപ്പാളിലെ പക്ഷികൾ
ലിസ ഐസോണി
ലിസ I. ഐസോണി (ജനനം 1954) ആരോഗ്യ നയത്തിൽ വൈദഗ്ധ്യമുള്ള ഒരു അമേരിക്കൻ മെഡിക്കൽ ഗവേഷകയാണ്. അവർ ഹാർവാർഡ് മെഡിക്കൽ സ്കൂളിലെ പ്രൊഫസറും മസാച്ചുസെറ്റ്സ് ജനറൽ ഹോസ്പിറ്റലിലെ മോംഗൻ ഇൻസ്റ്റിറ്റ്യൂട്ട് ഫോർ ഹെൽത്ത് പോളിസിയുടെ ഡയറക്ടറുമാണ്. വൈകല്യമുള്ളവർക്കിടയിലെ ആരോഗ്യ അസമത്വങ്ങളെക്കുറിച്ചുള്ള ഗവേഷണത്തിന് അവർ പ്രശസ്തയാണ്.
വിദ്യാഭ്യാസം
1970-കളിൽ ഹാർവാർഡ് സ്‌കൂൾ ഓഫ് പബ്ലിക് ഹെൽത്തിൽ ചേർന്ന ഐസോണി, ആരോഗ്യ നയത്തിൽ ബിരുദാനന്തര ബിരുദം നേടി. അവർ ഹാർവാർഡ് മെഡിക്കൽ സ്കൂളിൽ ചേർന്നു, അവിടെ ഒരു വിദ്യാർത്ഥിയായിരിക്കുമ്പോൾ അവരുടെ ആദ്യ വർഷത്തിൽ തന്നെ അവർ മൾട്ടിപ്പിൾ സ്ക്ലിറോസിസ് രോഗി ആണെന്ന് രോഗനിർണയം നടന്നു. 1984-ൽ ഹാർവാർഡ് മെഡിക്കൽ സ്‌കൂളിൽ നിന്ന് എം.ഡി. ബിരുദം നേടി. അക്കാലത്ത് വൈകല്യമുള്ള മെഡിസിൻ പ്രാക്ടീസ് ചെയ്യുന്നതുമായി ബന്ധപ്പെട്ട ബുദ്ധിമുട്ടുകൾ കാരണം, പ്രാക്ടീസ് ചെയ്യുന്ന ഒരു ഡോക്ടർക്ക് പകരം ഒരു മെഡിക്കൽ ഗവേഷകയാകാൻ അവൾ തീരുമാനിച്ചു ( അമേരിക്കൻസ് വിത്ത് ഡിസെബിലിറ്റീസ് ആക്റ്റ് പാസാക്കിയിട്ടില്ലായിരുന്നു).
കരിയർ
ബോസ്റ്റൺ യൂണിവേഴ്സിറ്റി സ്കൂൾ ഓഫ് മെഡിസിനിൽ അസിസ്റ്റന്റ് പ്രൊഫസറായി സേവനമനുഷ്ഠിച്ച ഐസോണി അവിടെ ഹെൽത്ത് കെയർ റിസർച്ച് യൂണിറ്റിലും ജോലി ചെയ്തു. പതിനാറ് വർഷക്കാലം, ബെത്ത് ഇസ്രായേൽ ഡീക്കനെസ് മെഡിക്കൽ സെന്ററിൽ ഗവേഷണ ഡയറക്ടറായിരുന്നു, അവിടെ ഹാർവാർഡ് മെഡിക്കൽ സ്കൂളിൽ പ്രൊഫസറായി നിയമിക്കപ്പെട്ട കേന്ദ്രവുമായി അഫിലിയേറ്റ് ചെയ്ത ആദ്യത്തെ വനിതയായി അവർ മാറി. 2006-ൽ, മസാച്ചുസെറ്റ്‌സ് ജനറൽ ഹോസ്പിറ്റലിന്റെ പാർട്‌ണേഴ്‌സ് ഇൻസ്റ്റിറ്റ്യൂട്ട് ഫോർ ഹെൽത്ത് പോളിസിയുടെ അസോസിയേറ്റ് ഡയറക്ടറായി (മോംഗൻ ഇൻസ്റ്റിറ്റ്യൂട്ട് ഫോർ ഹെൽത്ത് പോളിസി എന്ന് പുനർനാമകരണം ചെയ്യപ്പെട്ടത് മുതൽ) 2009 ൽ അതിന്റെ ഡയറക്ടറായി. ഹാർവാർഡ് മെഡിക്കൽ സ്കൂളിൽ അവർ ഉപദേശിച്ച വിദ്യാർത്ഥികളിൽ ഒരാളായിരുന്നു ചെറി ബ്ലൗവെറ്റ്. നടത്തം പരാജയപ്പെടുമ്പോൾ, വിട്ടുമാറാത്ത അവസ്ഥകളുള്ള മുതിർന്നവരുടെ മൊബിലിറ്റി പ്രശ്നങ്ങൾ എന്നിവ അവൾ എഴുതി.
ബഹുമതികളും പുരസ്കാരങ്ങളും
1996-ൽ, റോബർട്ട് വുഡ് ജോൺസൺ ഫൗണ്ടേഷനിൽ നിന്ന് ഹെൽത്ത് പോളിസി റിസർച്ചിൽ ഐസോണിക്ക് ഇൻവെസ്റ്റിഗേറ്റർ അവാർഡ് ലഭിച്ചു. <re><cite class="citation web cs1" data-ve-ignore="true">"Dr. Lisa I. Iezzoni". Changing the Face of Medicine. Retrieved 2018-07-05. 2000-ൽ അവൾ ഇൻസ്റ്റിറ്റ്യൂട്ട് ഓഫ് മെഡിസിൻ അംഗമായി തിരഞ്ഞെടുക്കപ്പെട്ടു. നാഷണൽ ക്വാളിറ്റി ഫോറത്തിന്റെ ഡയറക്ടർ ബോർഡിൽ സേവനമനുഷ്ഠിച്ച അവർ, ഈ രംഗത്തെ മികച്ച സംഭാവനകൾക്കുള്ള അമേരിക്കൻ കോളേജ് ഓഫ് മെഡിക്കൽ ക്വാളിറ്റിയുടെ സ്ഥാപക അവാർഡും നേടിയിട്ടുണ്ട്. "മെഡിസിന്റെ മുഖം മാറ്റുന്ന" അമേരിക്കൻ വനിതാ ഫിസിഷ്യൻമാരെക്കുറിച്ചുള്ള നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്ത് പ്രദർശനത്തിലും അവരെ ഉൾപ്പെടുത്തിയിട്ടുണ്ട്.
റഫറൻസുകൾ
വർഗ്ഗം:ബോസ്റ്റൺ സർവകലാശാലാ അദ്ധ്യാപകർ വർഗ്ഗം:അമേരിക്കൻ വനിതാ ശാസ്ത്രജ്ഞർ വർഗ്ഗം:1954-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
ജപ്‌ജി സാഹിബ്
സിക്കുകാരുടെ വിശുദ്ധഗ്രന്ഥമായ ഗുരു ഗ്രന്ഥസാഹിബിന്റെ വിശുദ്ധവചനങ്ങളുടെ തുടക്കത്തിൽ കാണുന്ന പ്രാർത്ഥനകളാണ് ജപ്‌ജി സാഹിബ് (Japji Sahib). ഗുരുനാനാക് ആണ് ഇത് രൂപപ്പെടുത്തിയത്.
ഗുരു നാനാക്ക് രചിച്ച ആദ്യ വചനങ്ങളാണ് ഇവയെന്നു കരുതുന്നു. സിക്കുമതവിശ്വാസത്തിന്റെ രത്നച്ചുരുക്കമാണ് ഇവ. ഏറ്റവും പ്രധാനപ്പെട്ട ഗുർബാണിയും ഇവയാണ്.
മർസി അഫ്കം
ഇറാന്റെ ആദ്യ വനിതാ അംബാസഡറായി ചുമതലയേറ്റ വ്യക്തിയാണ് മർസി അഫ്ഖം. മലേഷ്യയിലെ ഇറാൻ എംബസിയിലാണ് ആദ്യ നിയമനം.1979-ലെ ഇസ്ലാമിക വിപ്ലൂവത്തിനുശേഷം ആദ്യമായാണ് ഇറാൻ ഒരു വനിതാ നയതന്ത്ര പ്രതിനിധിയെ നിയമിയ്ക്കുന്നത്. ഇറാന്റെ ആദ്യ വനിതാ വിദേശകാര്യവക്താവായി അഫ്ഖം ചുമതല വഹിച്ചിട്ടുണ്ട്.
അവലംബം
വർഗ്ഗം:നയതന്ത്രജ്ഞർ വർഗ്ഗം:1962-ൽ ജനിച്ചവർ
വി. രാജകൃഷ്ണൻ
320px|ലഘുചിത്രം|വി. രാജകൃഷ്ണൻ 2017 ഫെബ്രുവരിയിൽ കോഴിക്കോട്ടുവച്ചുനടന്ന കേരളാ ലിറ്ററേച്ചർ ഫെസ്റ്റിവലിൽ
മലയാളസാഹിത്യ നിരൂപകനും, ചലച്ചിത്രസംവിധായകനും അദ്ധ്യാപകനുമാണ് വി.രാജകൃഷ്ണൻ.കേരള സർവകലാശാലയിൽ ഇംഗ്ലീഷ് വിഭാഗത്തിൽ അധ്യാപകൻ. കെ. പി. അപ്പനൊപ്പം മലയാളത്തിലെ ആധുനിക സാഹിത്യത്തിന്റെ നിരൂപകനായി അറിയപ്പെട്ടു.
അവലംബം
വർഗ്ഗം:മലയാളചലച്ചിത്രസംവിധായകർ വർഗ്ഗം:മലയാളസാഹിത്യനിരൂപകർ വർഗ്ഗം:മികച്ച നവാഗതസംവിധായകർക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
António de Araújo e Azevedo, 1st Count of Barca
സംഭാവനകൾ
തന്റെ സ്വന്തം കൊട്ടാരത്തിലെ സ്വകാര്യ സസ്യോദ്യാനത്തിൽ പരീക്ഷണങ്ങൾ നടത്തുകയും ബ്രസീലിൽ ആദ്യമായി ചായയെ കാലാവസ്ഥയ്ക്കു യോജിച്ചവിധം ഉണ്ടാക്കാൻ പരീക്ഷണങ്ങൾ നടത്തുകയും ചെയ്തു. പിന്നീട് ബ്രസീലിനെ ആദ്യ fine arts സ്കൂളും അദ്ദേഹം നിർമ്മിച്ചു. എഴുത്തുകാരൻ എന്ന നിലയിൽ അദ്ദേഹത്തിന്റേതായി രണ്ടു ദുരന്തനാടകങ്ങളും വിർജിലിന്റെ pastorals -ന്റെ വിവർത്തനവും ഉണ്ട്.
അവലംബം
വർഗ്ഗം:1817-ൽ മരിച്ചവർ വർഗ്ഗം:1754-ൽ ജനിച്ചവർ
പ്രണാമം (ചലച്ചിത്രം)
ഭരതൻ സംവിധാനം ചെയ്ത് ജോയ് തോമസ് നിർമ്മിച്ച 1986 ലെ ഇന്ത്യൻ മലയാള ചിത്രമാണ് പ്രണാമം. ചിത്രത്തിൽ മമ്മൂട്ടി, സുഹാസിനി മണിരത്നം, നെദുമുടി വേണു, അശോകൻ എന്നിവർ അഭിനയിക്കുന്നു. സിനിമ ഒരു സാമൂഹികമായി പ്രസക്തമായ തീം കൈകാര്യം ആലാപനം സ്കോർ ഉണ്ട് ഔസേപ്പച്ചൻ.
അഭിനേതാക്കൾ
ഭരതന്റെ വരികൾക്കൊപ്പം ഔസേപ്പച്ചനാണ് സംഗീതം നൽകിയത്. ഗാനം "താളം മരന്ന ഥരത്തു" ഭരതൻ പ്രിയപ്പെട്ട രഅഗമ്, വെച്ചിരിക്കുന്നു ഹിംദൊലമ്.
ബാഹ്യ ലിങ്കുകൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1986-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഭരതൻ സംവിധാനം ചെയ്ത ചലച്ചിത്രങ്ങൾ വർഗ്ഗം:Pages with unreviewed translations
ജീൻ വൈ. ജൂ
'''ജീൻ വൈ. ജൂ''', എം.ഡി (ജനനം ഒക്ടോബർ 7: 1948 ഗ്രീൻവുഡ്, മിസിസിപ്പി ) യൂണിവേഴ്സിറ്റി ഓഫ് അയോവ കോളേജ് ഓഫ് മെഡിസിനിൽ ഒരു പ്രഫസറായിരുന്നു. 2010-ൽ അവർ വിരമിച്ചു.
പീഡനക്കേസ്
1964 ലെ പൗരാവകാശ നിയമത്തിന്റെ തലക്കെട്ട് VII ലിംഗ വിവേചനത്തിന്റെ അടിസ്ഥാനത്തിൽ ജൂ അയോവ യൂണിവേഴ്സിറ്റിക്കും റീജന്റ്സ് ബോർഡിനുമെതിരെ ഫെഡറൽ കോടതിയിൽ കേസ് നടത്തി.
തന്റെ ഡിപ്പാർട്ട്‌മെന്റ് ഹെഡുമായി ലൈംഗിക ബന്ധത്തിലേർപ്പെട്ടതായി തെറ്റായ കിംവദന്തികൾ ഉണ്ടെന്നും അത് പ്രതികൂലമായ തൊഴിൽ അന്തരീക്ഷത്തിൽ കലാശിച്ചുവെന്നും ജൂ വാദിച്ചു. തന്നെ പൂർണ്ണ പ്രൊഫസറാക്കാത്തതിന്റെ കാരണവും അതായിരുന്നു എന്ന് അവർ വാദിച്ചു.
പത്തു വർഷമെടുത്ത അവരുടെ കേസ് അവർ വിജയിച്ചു. അവരുടെ അനുഭവങ്ങൾ അയോവ വിമൻസ് ഫൗണ്ടേഷന്റെ സ്ഥാപക അംഗങ്ങളിൽ ഒരാളാകാൻ അവരെ പ്രചോദിപ്പിച്ചു.
യേൽ ലോ സ്കൂളിൽ അവരുടെ വിദ്യാർത്ഥികൾക്കായി ഉപയോഗിക്കുന്ന ആ കേസിന്റെ ഒരു കേസ് സ്റ്റഡി ഉണ്ട്.
"കാമ്പസിലെ സ്ത്രീകളുടെ നില മെച്ചപ്പെടുത്തുന്നതിൽ മികച്ച പരിശ്രമമോ നേട്ടമോ പ്രകടിപ്പിക്കുന്നവരെ" ആദരിക്കുന്നതിനായി 1992-ൽ യൂണിവേഴ്സിറ്റി ജീൻ ജൂവ് വിമൻസ് റൈറ്റ്സ് അവാർഡ് സ്ഥാപിച്ചു.
പുരസ്കാരങ്ങളും ബഹുമതികളും
അയോവ വിമൻസ് ഹാൾ ഓഫ് ഫെയിമിന്റെ 2018-ലെ അംഗമാണ് ജൂ.
റഫറൻസുകൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1948-ൽ ജനിച്ചവർ
സാദിയാ ഗാവോൻ
പത്താം നൂറ്റാണ്ടിലെ പ്രമുഖ യഹൂദദാർശനികനും, ബൈബിൾ വ്യാഖ്യാതാവും, റാബൈയും ആയിരുന്നു സാദിയാ ബെൻ ജോസഫ് ഗാവോൻ (ജനനം: 882/892; മരണം 942). ബാബിലോണിലെ താൽമുദീയ അക്കാദമികളുടെ അധിപന്മാർ ആഗോളതലത്തിൽ യഹൂദരുടെ ആദ്ധ്യാത്മികനേതാക്കളായി മാനിക്കപ്പെട്ടിരുന്ന 'ഗിയോനിയ' യുഗത്തിലെ മനീഷിമാരിൽ ഒരാളായിരുന്നു അദ്ദേഹം. ഈജിപ്തിൽ ജനിച്ച സാദിയായ്ക്ക് ഗ്രീക്ക്, ഇസ്ലാമിക, ഘടകങ്ങൾ ചേർന്ന യഹൂദ വിദ്യാഭ്യാസമാണു ലഭിച്ചത്. പിന്നീട് അദ്ദേഹം ബാബിലോണിൽ പ്രസിദ്ധമായ 'സൂറ' അക്കാദമിയുടെ അധിപനായി. അറബി ഭാഷയിൽ വിപുലമായി രചനകൾ നടത്തിയ ആദ്യത്തെ റാബിനിക രചയിതാവായിരുന്നു സാദിയാ. എബ്രായബൈബിളിനു നിർവഹിച്ച അറബി പരിഭാഷയും അദ്ദേഹത്തിന്റെ രചനകളിൽ പെടുന്നു. യഹൂദ-അറബി സാഹിത്യത്തിന്റെ പ്രാരംഭകനായി സാദിയാ കണക്കാക്കപ്പെടുന്നു. യഹൂദ-കലാം എന്നറിയപ്പെടുന്ന ദർശനശാഖയുടെ മികച്ച പ്രയോക്താക്കളിൽ ഒരാളായിരുന്നു അദ്ദേഹം. ആ നിലക്ക് യഹൂദവിശ്വാസത്തെ ദാർശനികയുക്തിയുമായി സമന്വയിപ്പിക്കാൻ ശ്രമിച്ച സാദിയാ ജൂത-സ്കൊളാസ്റ്റിക് ദർശനത്തിന്റെ പ്രാരംഭകനായും കരുതപ്പെടുന്നു. യഹൂദവേദസമുച്ചയത്തിന്റെ റാബിനികവ്യാഖ്യാനമായ താൽമുദിന്റെ പ്രാമാണികതയെ നിഷേധിച്ച 'കരായിസ്റ്റ്' യഹുദതയുടെ തീവ്രവിമർശകരിൽ ഒരാളെന്ന നിലയിലും സാദിയാ ഗാവോൻ അറിയപ്പെടുന്നു.
'അഗ്രോൺ' എന്ന പേരിൽ അദ്ദേഹം രചിച്ച എബ്രായ-അരമായ നിഘണ്ടു, എബ്രായഭാഷയിൽ ശബ്‌ദവ്യുത്‌പത്തിശാസ്ത്രത്തിനു (Philology) തുടക്കമിട്ടു. "കിത്തബ്-ഉൽ-ലുഗാഗ്" (ഭാഷയുടെ പുസ്തകം) എന്ന അദ്ദേഹത്തിന്റെ കൃതി എബ്രായഭാഷയ്ക്കു ലഭിച്ച ആദ്യത്തെ വ്യാകരണഗ്രന്ഥമാണ്. ബൈബിളിനു സാദിയാ സൃഷ്ടിച്ച അറബി പരിഭാഷ ആധുനികകാലം വരെ അറബി ലോകത്തെ യഹൂദർക്കിടയിൽ പ്രചാരത്തിലിരുന്നു. അദ്ദേഹത്തിന്റെ ബൈബിൾ വ്യാഖ്യാനങ്ങൾ എക്കാലത്തേയും മികച്ച വ്യാഖ്യാനങ്ങൾക്കിടയിൽ എണ്ണപ്പെടുന്നു. മദ്ധ്യയുഗങ്ങളിലെ യഹൂദചിന്തകരിൽ രചനാബാഹുല്യത്തിൽ സാദിയായെ അതിശയിക്കുന്നതായി മൈമോനിഡിസ് മാത്രമാണുള്ളത്. "സാദിയാ ഇല്ലായിരുന്നെങ്കിൽ (യഹൂദ നിയമമായ) തോറ മിക്കവാറും അപ്രത്യക്ഷമാകുമായിരുന്നു" എന്ന മൈമോനിഡിസിന്റെ തന്നെ പ്രശംസ, അദ്ദേഹത്തിന്റെ പ്രാധാന്യം വ്യക്തമാക്കുന്നു.
ബാഗ്ദാദിലായിരുന്നു അദ്ദേഹത്തിന്റെ മരണം.
മാർഗരറ്റ് റൂത്ത് കിഡർ
കനേഡിയൻ-അമേരിക്കൻ അഭിനേത്രിയും ആക്ടിവിസ്റ്റുമായിരുന്നു മാർഗരറ്റ് റൂത്ത് കിഡർ (ഒക്ടോബർ 17, 1948 - മെയ് 13, 2018). പ്രൊഫഷണലായി മാർഗോട്ട് കിഡർ എന്നറിയപ്പെടുന്നു. അവരുടെ കരിയർ അഞ്ച് പതിറ്റാണ്ട് നീണ്ടുനിന്നു. അവരുടെ അംഗീകാരങ്ങളിൽ മൂന്ന് കനേഡിയൻ സ്‌ക്രീൻ അവാർഡുകളും ഒരു ഡേടൈം എമ്മി അവാർഡും ഉൾപ്പെടുന്നു. സിനിമയിലും ടെലിവിഷൻ വേഷങ്ങളിലും അവർ പ്രത്യക്ഷപ്പെട്ടിരുന്നുവെങ്കിലും സൂപ്പർമാൻ ഫിലിം സീരീസിലെ ലോയിസ് ലെയ്‌നെന്ന കഥാപാത്രത്തിലൂടെയാണ് കിഡർ ഏറ്റവും കൂടുതൽ അറിയപ്പെടുന്നത്.
ഒരു കനേഡിയൻ അമ്മയ്ക്കും ഒരു അമേരിക്കൻ പിതാവിനും യെല്ലോനൈഫിൽ ജനിച്ച കിഡർ വടക്കുപടിഞ്ഞാറൻ പ്രദേശങ്ങളിലും നിരവധി കനേഡിയൻ പ്രവിശ്യകളിലും വളർന്നു. ക്വാക്‌സർ ഫോർച്യൂൺ ഹാസ് എ കസിൻ ഇൻ ദ ബ്രോങ്ക്‌സിൽ (1970) ഒരു പ്രധാന കഥാപാത്രത്തെ അവതരിപ്പിക്കുന്നതിന് മുമ്പ് 1960-കളിൽ കുറഞ്ഞ ബജറ്റ് കനേഡിയൻ സിനിമകളിലും ടെലിവിഷൻ പരമ്പരകളിലും പ്രത്യക്ഷപ്പെട്ടു. ബ്രയാൻ ഡി പാൽമയുടെ കൾട്ട് ത്രില്ലർ സിസ്റ്റേഴ്‌സിൽ (1973), ബ്ലാക്ക് ക്രിസ്‌മസ് (1974) എന്ന സ്ലാഷർ ചിത്രത്തിലെ സോറിറ്റി വിദ്യാർത്ഥിനിയായും റോബർട്ട് റെഡ്‌ഫോർഡിനൊപ്പം ദി ഗ്രേറ്റ് വാൾഡോ പെപ്പർ (1975) എന്ന നാടകത്തിലെ ടൈറ്റിൽ കഥാപാത്രത്തിന്റെ കാമുകിയായും അവർ ഇരട്ടക്കുട്ടികളായി അഭിനയിച്ചു. 1977-ൽ, റിച്ചാർഡ് ഡോണേഴ്‌സ് സൂപ്പർമാൻ (1978) എന്ന സിനിമയിൽ ലോയിസ് ലെയ്‌നായി അഭിനയിച്ചു. ഈ വേഷം അവളെ ഒരു മുഖ്യധാരാ നടിയായി ഉറപ്പിച്ചു. ബ്ലോക്ക്ബസ്റ്റർ ഹൊറർ ചിത്രമായ ദി അമിറ്റിവില്ലെ ഹൊറർ (1979) എന്ന ചിത്രത്തിലെ കാത്തി ലൂട്ട്‌സായി അവരുടെ പ്രകടനം അവർക്ക് കൂടുതൽ മുഖ്യധാരാ എക്‌സ്‌പോഷർ നേടി. അതിനുശേഷം സൂപ്പർമാൻ II, III, IV (1980-1987) എന്നിവയിൽ ലോയിസ് ലെയ്‌നെന്ന വേഷം വീണ്ടും അവതരിപ്പിച്ചു.
1990-കളിൽ കിഡറിന് കാര്യമായ ആരോഗ്യപ്രശ്‌നങ്ങളുണ്ടായി: 1990-ൽ ഒരു വാഹനാപകടത്തിൽ അവർക്ക് ഗുരുതരമായി പരിക്കേറ്റു. അത് അവളെ താത്കാലികമായി തളർത്തി, പിന്നീട് അവൾക്ക് 1996-ൽ ബൈപോളാർ ഡിസോർഡർ മൂലമുണ്ടാകുന്ന വളരെ പ്രചാരത്തിലുള്ള മാനിക്ക് എപ്പിസോഡും നാഡീ തകരാറും ഉണ്ടായി. 2000-ഓടെ അവർ സ്വതന്ത്ര സിനിമകളിലും ടെലിവിഷനിലും സ്ഥിരത പുലർത്തി. 2015-ൽ, കുട്ടികളുടെ ടെലിവിഷൻ പരമ്പരയായ R.L. സ്റ്റൈന്റെ ദി ഹോണ്ടിംഗ് അവറിലെ പ്രകടനത്തിന് അവർ ഒരു ഡേടൈം എമ്മി അവാർഡ് നേടി.
അഞ്ച് മക്കളിൽ ഒരാളായ മാർഗരറ്റ് റൂത്ത് കിഡർ, 1948 ഒക്ടോബർ 17-ന് വടക്കുപടിഞ്ഞാറൻ പ്രദേശങ്ങളിലെ യെല്ലോനൈഫിൽ, ചരിത്രാധ്യാപികയായ ജോസെലിൻ മേരി "ജിൽ" (നീ വിൽസൺ), സ്‌ഫോടകവസ്തു വിദഗ്ദ്ധനും എഞ്ചിനീയറുമായ കെൻഡൽ കിഡർ എന്നിവരുടെ മകളായി ജനിച്ചു. അവരുടെ പിതാവിന്റെ ജോലി കാരണം യെല്ലോനൈഫിലാണ് കിഡർ ജനിച്ചത്. കുടുംബത്തിന് വിദൂര സ്ഥലങ്ങളിൽ താമസിക്കേണ്ടിവന്നു. അവരുടെ പിതാവ് പിന്നീട് 1948 മുതൽ 1951 വരെ യെല്ലോനൈഫ് ടെലിഫോൺ കമ്പനിയുടെ മാനേജരായി സേവനമനുഷ്ഠിച്ചു. അവളുടെ അമ്മ ബ്രിട്ടീഷ് കൊളംബിയയിൽ നിന്നുള്ള കനേഡിയൻകാരിയായിരുന്നു. അച്ഛൻ ന്യൂ മെക്‌സിക്കോയിൽ നിന്നുള്ള അമേരിക്കക്കാരനായിരുന്നു. അവർ വെൽഷ്, ഇംഗ്ലീഷ് വംശജയായിരുന്നു. അവർക്ക് കനേഡിയൻ അഭിനേത്രിയും പീപ്പിൾ ഫോർ എജ്യുക്കേഷൻ ചാരിറ്റിയുടെ എക്സിക്യൂട്ടീവ് ഡയറക്ടറുമായ ആനി [എ] എന്ന ഒരു സഹോദരിയും മൂന്ന് സഹോദരന്മാരും ഉണ്ടായിരുന്നു: ജോൺ, മൈക്കൽ, പീറ്റർ. അവരുടെ രണ്ട് സഹോദരങ്ങൾ പ്രശസ്തരായ കനേഡിയൻ വംശജരെ വിവാഹം കഴിച്ചു: ആനി നടൻ എറിക് പീറ്റേഴ്സണെയും രാഷ്ട്രീയക്കാരിയായ എലിസബത്ത് മേയെയും ജോണിനെയും വിവാഹം കഴിച്ചു. കിഡറിന്റെ മരുമകൾ ജാനറ്റ് കിഡറും ഒരു അഭിനേത്രിയാണ്. വടക്കൻ കാനഡയിലെ തന്റെ കുട്ടിക്കാലം അനുസ്മരിച്ചുകൊണ്ട് കിഡ്ഡർ പറഞ്ഞു: "ഈ ചെറിയ ഖനന നഗരത്തിൽ ഞങ്ങൾക്ക് സിനിമകൾ ഇല്ലായിരുന്നു. എനിക്ക് 12 വയസ്സുള്ളപ്പോൾ അമ്മ എന്നെ ന്യൂയോർക്കിലേക്ക് കൊണ്ടുപോയി ആളുകൾ പാട്ടും നൃത്തവും ചെയ്യുന്ന ബൈ ബൈ ബേർഡിയെ ഞാൻ കണ്ടു, അതാണ് എനിക്ക് വളരെ ദൂരെ പോകേണ്ടിവരുമെന്ന് എനിക്കറിയാമായിരുന്നു. എനിക്ക് യാതൊരു വിവരവുമില്ല, പക്ഷേ എനിക്ക് കുഴപ്പമില്ല." യെല്ലോനൈഫിന് പുറമേ, ലാബ്രഡോർ സിറ്റി, ന്യൂഫൗണ്ട്‌ലാൻഡ്, ലാബ്രഡോർ എന്നിവിടങ്ങളിൽ അവർ കുറച്ച് സമയം വളർന്നു.രു ചെറുപ്പം മുതലേ കിഡറിന് രാഷ്ട്രീയത്തിൽ താൽപ്പര്യമുണ്ടായിരുന്നു. അത് അവരുടെ മാതാപിതാക്കൾ തീൻമേശയിൽ നടത്താനിരുന്ന സംവാദങ്ങൾക്ക് ക്രെഡിറ്റ് നൽകി. അവരുടെ അമ്മയ്ക്ക് സോഷ്യലിസ്റ്റ് ചായ്‌വ് ഉണ്ടായിരുന്നു. അവരുടെ അച്ഛൻ ഒരു യാഥാസ്ഥിതിക റിപ്പബ്ലിക്കൻ ആയിരുന്നു.
കിഡ്ഡറിന് ചെറുപ്പം മുതലേ മാനസികാരോഗ്യ പ്രശ്‌നങ്ങൾ ഉണ്ടായിരുന്നു. ഇത് തിരിച്ചറിയപ്പെടാത്ത ബൈപോളാർ ഡിസോർഡറിൽ നിന്ന് ഉടലെടുത്തു. "ഞാൻ വ്യത്യസ്തനാണെന്ന് എനിക്കറിയാമായിരുന്നു. മറ്റുള്ളവർക്ക് ഇല്ലെന്ന് തോന്നുന്ന ഈ മൈൻഡ് ഫ്ലൈറ്റുകൾ ഉണ്ടായിരുന്നു," അവർ അനുസ്മരിച്ചു. 14-ആം വയസ്സിൽ, അന്നത്തെ കാമുകൻ അവളുമായി ബന്ധം വേർപെടുത്തിയതിന് ശേഷം അവർ ഒരു കുപ്പി കോഡിൻ ഗുളിക വിഴുങ്ങി ആത്മഹത്യയ്ക്ക് ശ്രമിച്ചു. "എന്റെ യഥാർത്ഥ സ്വയത്തെ പുറത്ത് വിടാം... അത് ഞാനാണെന്ന് ആരും അറിയുകയില്ല." "ഒരു നടിയാകാൻ ആരും എന്നെ പ്രോത്സാഹിപ്പിച്ചിട്ടില്ല," അവർ അനുസ്മരിച്ചു. "ഇത് ഒരു തമാശയായാണ് എടുത്തത്... കൗമാരപ്രായത്തിൽ, ഞാൻ വായിച്ച എല്ലാ പുസ്തകങ്ങളിലും ഞാൻ എന്നെത്തന്നെ സങ്കൽപ്പിച്ചു. ഹെൻറി മില്ലറും തോമസ് വുൾഫും ആകാൻ ഞാൻ ആഗ്രഹിച്ചു. ലോകത്തിലെ താലത്തിൽ എല്ലാം കഴിക്കാൻ ഞാൻ ആഗ്രഹിച്ചു. ലോകത്തിലെ താലത്തിൽ എല്ലാം കഴിക്കാൻ ഞാൻ ആഗ്രഹിച്ചു, പക്ഷേ എന്റെ കണ്ണുകൾ എന്റെ വയറിനേക്കാൾ വലുതായിരുന്നു." അവരുടെ കുടുംബത്തിന്റെ സ്ഥലംമാറ്റങ്ങളിലൂടെ ചെറുപ്പകാലത്ത് അവർ ഒന്നിലധികം സ്‌കൂളുകളിൽ പഠിച്ചു. ഒടുവിൽ 1966-ൽ ടൊറന്റോയിലെ ഒരു ബോർഡിംഗ് സ്‌കൂളായ ഹവർഗൽ കോളേജിൽ നിന്ന് ബിരുദം നേടി. 1966-ൽ, കാമുകനാൽ സ്വയം ഗർഭിണിയാണെന്ന് കണ്ടെത്തി. അയാൾ നിയമവിരുദ്ധമായ ഗർഭച്ഛിദ്രത്തിന് ഏർപ്പാട് ചെയ്തു. ഗർഭച്ഛിദ്രം നടത്തിയയാൾ ഒരു ഹോട്ടൽ മുറിയിൽ താമസിക്കുകയും ഗർഭം അവസാനിപ്പിക്കുന്നതിനായി കിഡറിന്റെ ഗർഭപാത്രത്തിൽ ലൈസോൾ നിറയ്ക്കുകയും ചെയ്തു. ഹവെർഗലിൽ നിന്ന് ബിരുദം നേടിയ ശേഷം, ബ്രിട്ടീഷ് കൊളംബിയ സർവകലാശാലയിൽ ചേരുന്നതിനായി കിഡ്ഡർ വാൻകൂവറിലേക്ക് താമസം മാറ്റി. എന്നാൽ ഒരു വർഷത്തിനുശേഷം പഠനം ഉപേക്ഷിച്ചു. അവൾ ടൊറന്റോയിലേക്ക് മടങ്ങി. അവിടെ ഒരു മോഡലായി ജോലി കണ്ടെത്തി.
1968–1974: ആദ്യകാല സിനിമകളും ടെലിവിഷനും
ചലഞ്ച് ഫോർ ചേഞ്ച് നിർമ്മിച്ച ഒരു കനേഡിയൻ ലോഗ്ഗിംഗ് കമ്മ്യൂണിറ്റിയുടെ പശ്ചാത്തലത്തിലുള്ള ഒരു നാടകമായ ദി ബെസ്റ്റ് ഡാം ഫിഡ്‌ലർ ഫ്രം കാലബോഗി ടു കലാദർ (1968) എന്ന പേരിൽ 49 മിനിറ്റ് ദൈർഘ്യമുള്ള ചിത്രത്തിലൂടെയാണ് കിഡർ തന്റെ സിനിമാ അരങ്ങേറ്റം നടത്തിയത്. "ഡസ് എനി ബഡി ഹിയർ നോ ഡെന്നി?" എന്ന എപ്പിസോഡിൽ 1969-ൽ കിഡ്ഡർ പ്രത്യക്ഷപ്പെടുന്നു. കനേഡിയൻ നാടക പരമ്പരയിൽ കോർവിൻ അവർക്ക് "മികച്ച പുതിയ പ്രതിഭകൾക്കുള്ള" കനേഡിയൻ ഫിലിം അവാർഡ് നേടിക്കൊടുത്തു.
പുറംകണ്ണികൾ
വർഗ്ഗം:കനേഡിയൻ പരിസ്ഥിതി പ്രവർത്തകർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ പരിസ്ഥിതി പ്രവർത്തകർ വർഗ്ഗം:1948-ൽ ജനിച്ചവർ വർഗ്ഗം:2018-ൽ മരിച്ചവർ
മഹാരാജ കൃഷ്ണ ചന്ദ്ര ഗജപതി മെഡിക്കൽ കോളേജ് ആൻഡ് ഹോസ്പിറ്റൽ
മഹാരാജ കൃഷ്ണ ചന്ദ്ര ഗജപതി മെഡിക്കൽ കോളേജ് ആൻഡ് ഹോസ്പിറ്റൽ ഒഡീഷയിലെ ബ്രഹ്മപൂറിലെ ഗഞ്ചത്തുള്ള ഒരു സർക്കാർ മെഡിക്കൽ കോളേജും ആശുപത്രിയുമാണ്, അത് 1962-ൽ മെഡിക്കൽ കോളേജായും 1966-ൽ ആശുപത്രിയായും പ്രവർത്തനം ആരംഭിച്ചു. തുടർന്ന്, മെഡിക്കൽ കോളേജിന്, പാർലഖമുണ്ടിലെ ഗഞ്ചത്തെ, പ്രശസ്ത മഹാരാജാവിൻ്റെ പേര് ഇതിന് നൽകി. 1983-ൽ സ്ഥാപിതമായ നഴ്‌സിംഗ് കോളേജും ഇവിടെയുണ്ട്. ഒഡീഷയിലെ ആദ്യത്തെ നഴ്സിംഗ് കോളേജാണിത്. അടിസ്ഥാന ബിഎസ്‌സി നഴ്സിംഗ്, പോസ്റ്റ് ബേസിക് ബിഎസ്‌സി നഴ്‌സിംഗ്, എംഎസ്‌സി നഴ്‌സിംഗ് എന്നിവയാണ് ഈ കോളേജിൽ ലഭ്യമായ കോഴ്‌സുകൾ. 2019-ൽ ഇത് ഒരു പുതിയ കോഴ്‌സ് സിഎച്ച് ഒ (കമ്മ്യൂണിറ്റി ഹെൽത്ത് ഓഫീസർ) അവതരിപ്പിച്ചു. മെഡിക്കൽ കോളേജ് ന്റെ കാമ്പസ് ഏരിയ ഏകദേശം 162 ഏക്കറാണ്.
പ്രവർത്തനം
250 ബിരുദ വിദ്യാർത്ഥികൾക്കും 116 ബിരുദാനന്തര മെഡിക്കൽ വിദ്യാർത്ഥികൾക്കും 2 ഡിഎം (കാർഡിയോളജി), 2 ഡിഎം (എൻഡോക്രൈനോളജി) സൂപ്പർ സ്പെഷ്യാലിറ്റി വിദ്യാർത്ഥികൾക്കും പുറമെ മെഡിക്കൽ ലബോറട്ടറി ടെക്നോളജിയിൽ 80 ഡിപ്ലോമ വിദ്യാർത്ഥികൾ മെഡിക്കൽ റേഡിയേഷൻ ടെക്നോളജിയിൽ 30 ഡിപ്ലോമ വിദ്യാർത്ഥികൾ എന്നിവർക്കും ഇവിടെ മെഡിക്കൽ വിദ്യാഭ്യാസം നൽകുന്നു.
ദക്ഷിണ ഒഡീഷയിലെ ഒരേയൊരു പ്രധാന മെഡിക്കൽ സ്ഥാപനമായ MKCG മെഡിക്കൽ കോളേജ് ആൻഡ് ഹോസ്പിറ്റൽ ഒരു റഫറൽ ആശുപത്രിയായും പ്രവർത്തിക്കുന്നു. മെഡിക്കൽ കോമ്പൗണ്ടിലെ ഒരു പ്രത്യേക കെട്ടിടത്തിലാണ് രക്തബാങ്ക്. റീജിയണൽ ഡയഗ്‌നോസ്റ്റിക് സെന്ററും തയ്യാറാണ്.
ആശുപത്രിക്ക് രണ്ട് പുതിയ കെട്ടിടങ്ങളുണ്ട്, ഒരു ട്രോമ സെന്ററിനും മെച്ചപ്പെട്ട ന്യൂറോളജി ഡിപ്പാർട്ട്‌മെന്റിനുമായി സമർപ്പിച്ചിരിക്കുന്നു. കോമ്പൗണ്ടിനുള്ളിൽ ഫോറൻസിക്, ടോക്സിക്കോളജി വിഭാഗം ഉണ്ട്; ഒരു പുതിയ, നവീകരിച്ച, മോർച്ചറി, ഇതിന് പുറമേ ഒരു പുതിയ ഓർത്തോപീഡിക് കെട്ടിടമുണ്ട്; ഒരു പുതിയ പീഡിയാട്രിക് കെട്ടിടം; ഒരു പുതിയ മെഡിസിൻ കെട്ടിടവും. സെൻട്രൽ ലൈബ്രറി, ന്യൂ കാഷ്വാലിറ്റി ഡിപ്പാർട്ട്‌മെന്റ്, മൈക്രോബയോളജി ഡിപ്പാർട്ട്‌മെന്റ്, ഓങ്കോളജി ഡിപ്പാർട്ട്‌മെന്റ് തുടങ്ങി നിരവധി അടിസ്ഥാന സൗകര്യ വികസനം ഉണ്ടായിട്ടുണ്ട്.
9 കോടി ബജറ്റിലാണ് സെൻട്രൽ ലൈബ്രറി അനുവദിച്ചത്. എയിംസ് മാതൃകയിലാണ് കെട്ടിടം രൂപകൽപ്പന ചെയ്തിരിക്കുന്നത്. ഇതിന് അഞ്ച് നിലകളുണ്ടെങ്കിലും രണ്ട് നിലകൾ മാത്രമേ പ്രവർത്തനക്ഷമമായിട്ടുള്ളൂ.
ഒഡീഷയിലെ സർക്കാർ മെഡിക്കൽ കോളേജുകളിൽ ഏറ്റവും വലിയ കാമ്പസാണ് ഈ മെഡിക്കൽ കോളേജിലുള്ളത്.
എംബിബിഎസ് കോഴ്‌സിലെ പ്രവേശനം നീറ്റ് പരീക്ഷ അടിസ്ഥാനത്തിലാണ്. 250ൽ 38 സീറ്റുകൾ എൻടിഎ നടത്തുന്ന നാഷണൽ എലിജിബിലിറ്റി കം എൻട്രൻസ് ടെസ്റ്റിന്റെ അഖിലേന്ത്യാ ക്വാട്ടയിലൂടെയും ബാക്കിയുള്ള 212 സീറ്റുകൾ സംസ്ഥാന ക്വാട്ടയിലൂടെയും നികത്തുന്നു. സംസ്ഥാന ക്വാട്ട വിദ്യാർത്ഥികൾക്ക് OJEE വെബ്സൈറ്റ് വഴി അപേക്ഷിക്കാം.
അണ്ടർഗ്രാജുവേറ്റ് ഹോസ്റ്റലുകൾ
എംബിബിഎസ് കോഴ്‌സിന് പഠിക്കുന്ന വിദ്യാർത്ഥികൾക്കായി 4 ജെന്റ് ഹോസ്റ്റലുകളും 3 ലേഡീസ് ഹോസ്റ്റലുകളും ഇതിന്റെ കാമ്പസിൽ ഉണ്ട്. ജിഎച്ച്-1, ജിഎച്ച്-2, ജിഎച്ച്-3 എന്നിവയാണ് സീനിയർ യുജി ഹോസ്റ്റലുകളും ജിഎച്ച്-4 ഒന്നാം വർഷ യുജി വിദ്യാർത്ഥികൾക്കായി പുതുതായി ഉദ്ഘാടനം ചെയ്ത ഹോസ്റ്റലും.
ഹൗസ് ഓഫീസറുടെ ഹോസ്റ്റൽ
കാമ്പസിനുള്ളിൽ ഒരു ഹൗസ് ഓഫീസർ ഹോസ്റ്റൽ ഉണ്ട്. P.G 2 ഹോസ്റ്റലിന്റെ തൊട്ടടുത്ത്.
ബിരുദാനന്തര ഹോസ്റ്റലുകൾ
ഇപ്പോൾ 3 PG ഹോസ്റ്റലുകൾ (PG-1, PG-2, New PG ഹോസ്റ്റൽ) പുരുഷന്മാർക്കും ഒന്ന് സ്ത്രീകൾക്കുമായി ഉണ്ട്.
കായിക സൗകര്യം
കോളേജിന്റെ വാർഷിക അത്‌ലറ്റിക് മീറ്റുകളും സ്‌പോർട്‌സ് ഇവന്റുകളും ആതിഥേയത്വം വഹിക്കുന്ന കാമ്പസിലെ പുരുഷ ഹോസ്റ്റൽ 2 ന് സമീപം ഒരു വലിയ കളിസ്ഥലമുണ്ട്. ജെന്റ്സ് ഹോസ്റ്റൽ 1 ന് സമീപം ഒരു ബാസ്ക്കറ്റ്ബോൾ കോർട്ട്, രണ്ട് വോളിബോൾ കോർട്ടുകൾ, രണ്ട് ഔട്ട്ഡോർ ബാഡ്മിന്റൺ കോർട്ടുകൾ, ഒരു ഇൻഡോർ ബാഡ്മിന്റൺ കോർട്ട് എന്നിവ കാമ്പസിലുണ്ട്.
പുറം കണ്ണികൾ
വർഗ്ഗം:ഒഡീഷയിലെ മെഡിക്കൽ കോളേജുകൾ
കപില മഹർഷി
ഭാരതീയ യുക്തിവാദ ദർശനങ്ങളുടെ പിതാവ് എന്നറിയപ്പെടുന്ന കപില മഹർഷിയാണ് (Hindi: कपिल ऋषि)) സാംഖ്യദർശനസൂത്രങ്ങളുടെ രചയിതാവ്. ഇദ്ദേഹത്തിൻറെ ജീവിതകാലത്തെ പറ്റി വ്യക്തമായ തെളിവുകൾ ലഭ്യമായിട്ടില്ല.
ഹിന്ദുമത വിശ്വാസികൾ കപിലനെ വിഷ്ണുവിന്റെ അംശാവതാരമായിട്ടാണ് കാണുന്നത്. ശ്രീമഹാഭാഗവതത്തിൽ ഇദ്ദേഹത്തിന്റെ ദർശനങ്ങളുടെ ആസ്തിക വകഭേദം കാണാവുന്നതാണ്. ബുദ്ധമത ഗ്രന്ഥങ്ങൾ കപിലമുനിയെ ഒരു മികച്ച തത്ത്വചിന്തകനായി കണക്കാക്കുന്നു. അദ്ദേഹത്തിന്റെ ശിഷ്യരാണ് കപിലവസ്തു നഗരം നിർമ്മിച്ചത്. ആ നഗരത്തിലാണ് ശ്രീബുദ്ധൻ ആദ്യകാല ജീവിതം നയിച്ചിരുന്നത്. ബുദ്ധനുമായി കപില മഹർഷിക്ക് സാമ്യത കാണാവുന്നതാണ്. കഷ്ടതകൾ അകറ്റാൻ ധ്യാനം ചെയ്യുക എന്ന് കപിലനും ബുദ്ധനും പറഞ്ഞതായി കാണാം. വേദകാല ദേവതകളേയും ബ്രാഹ്മണ്യ ആരാധനാ രീതികളേയും ഇവർ രണ്ടുപേരും ഒരേപോലെ നിരാകരിക്കുന്നു.
ഭഗവദ് ഗീതയിൽ ഇങ്ങനെ ഒരു പരാമർശം കാണാം.
മരങ്ങളിൽ ഞാൻ ആൽ മരവും, മഹർഷികളിൽ ഞാൻ നാരദനും, ഗന്ധർവന്മാരിൽ ഞാൻ ചിത്രരഥനും, ഏറ്റവും മികച്ചവരിൽ ഞാൻ കപിലനുമാണ്
ബുദ്ധമത സ്വാധീനങ്ങൾ
ചില ബുദ്ധമത ഗ്രന്ഥങ്ങൾ ബുദ്ധൻറെ പൂർവ്വ ജന്മമായി കപിലനെ കണക്കാക്കുന്നു. അശ്വഘോഷ എഴുതിയ ബുദ്ധചരിതമാനസത്തിൽ സാംഖ്യം ബൗദ്ധ തത്ത്വചിന്തയായി കണക്കാക്കുന്നു.
കുറിപ്പുകൾ
ദാമോദർ ധർമാനന്ദ കോസംബിയുടെ മിത്തും യാദാർഥ്യവും (1962 Myth and Reality: Studies in the Formation of Indian Culture Popular Prakashail, Bombay) എന്ന പുസ്തകം കൂടുതൽ വായനയ്ക്ക് നിർദ്ദേശിക്കപ്പെടുന്നു. അദ്ദേഹത്തിന്റെ അഭിപ്രായത്തിൽ കപില മഹർഷിയെ പറ്റിയുള്ള പരാമർശങ്ങൾ ഗീതയിൽ പിന്നീട് ചേർക്കപ്പെട്ടതാണ്.
വിഭാഗം: ഹൈന്ദവം വിഭാഗം: ഭാരതീയദർശനം വിഭാഗം: സാംഖ്യം